
SAŽETAK 


Obitelj je doživjela velike promjene. Društvene, duhovne, etičke, kulturne i 
ekonomske krize najsnažnije se očituju upravo u obitelji. Krize shvaćanja, poimanja i 
življenja bračnoga, obiteljskoga života vrlo brzo zahvaćaju obitelj jer je obitelj kao 
»temeljna jezgra društva i Crkve« najizloženija promjenama. Gotovo svako desetljeće 
postmodemog doba unosi velike promjene u shvaćanje, poimanje, posebice u bračni i 
obiteljski život. Jedna u nizu roditeljskih zadaća, moguće i najznačajnija, a vrlo vjerojatno 
najzahtjevnija, odgoj je djeteta. Stoga su i roditelji i struka često pred mnogobrojnim 
dilemama, primjerice, kako odgajati dijete da bi se ono, sjedne strane, uspješno uključilo 
u društvo i u njemu primjereno funkcioniralo, a da se pri tomu, s druge strane, ne izmijeni 
njegova osobnost do neprepoznatljivosti. Mlade obitelji očekuju promjene i žele da u 
budućnosti svećenici/župnici budu bliskiji, otvoreniji, susretljiviji te »češće« prisutni u 
njihovim obiteljima. Češći razgovori i susreti svećenika i mladih obitelji za mlade 
roditelje veoma su važni, bitni i potrebiti. 

Ključne riječi: djeca, obitelj, odgoj, roditelji, vjera, zajednica 

SUMMARY 


The institution of family has been through many changes. Social, spiritual, ethnic, 
cultural and economic crises are mostly seen in the family. Crises of understanding, 
comprehension and living the marital, family life quickly impact the family since the 
family, as “the ćore of society and Church”, is mostly exposed to changes. Almost every 
decade of the postmodem era brings significant changes in understanding and 
comprehension, especially in marital and family life. One of many, possibly the most 
important, and surely the most demanding parental task is raising a child. This is the 
reason why parents, as well as the professionals, are often facing dilemmas, for example, 
how to raise a child and help him/her to successfully join the society and function in it, 
without completely changing his/her personality. Young families expect changes and they 
want priests/pastors to be closer, more open, friendlier and more present in their lives. 
More frequent conversations and meetings between pastors and young families are 
extremely important and very much needed for young parents. 

Key words: children, family, upbringing, parents, religion, society 

1. UVOD 


U radu se ističu obitelj, škola i Crkva kao tri najvažnija odgojna čimbenika. 
Njihovim usklađenim pedagoškim djelovanjem, mogu se rcalirmirati odgojna 
nastojanja, oživotvoriti općeljudske vrijednosti i obuzdati razorna djelovanja etičkog 
nihilizma. Čovjek današnjice se svakodnevno susreće s pitanjem: tko sam ja, kakva 
me budućnost očekuje i kako ću se u njoj snaći? 

Društvo kao takvo, a napose obrazovne institucije imaju odgovornost da čovjeka 
ne prepuste samom sebi i njegovim vlastitim razmišljanjima. Život se može poboljšati 
iskrenim i objektivnim razmišljanjem te unutarnjom slobodom. Čovjek treba steći tehnike 
razmišljanja i snalaziti se u rješavanju životnih problema. Obitelj je prva ljudska 
zajednica koja pruža sadržaje odgoja i socijalizacije i gdje se izgrađuju prve karakterne 
crte mlade ličnosti. 1 

Kada govorimo o obitelji, braku, sretnom roditeljstvu, ali i sukobima, posebno se 
ističe pitanje o odgoju. 2 Naime, nema savršenih recepata o sretnom braku i o tome kako 
pravilno odgajati djecu, no znanje iz tih područja može nam pomoći i olakšati kako živjeti 
u sretnom braku, a samim time i u odgoju djece, te njihovom izvođenju na pravi put koji 
treba biti prožet srećom, pažnjom, razumijevanjem i ljubavlju. 3 Brak je jedno od važnijih 
područja života, no danas se shvaćanje braka uvelike razlikuje od prijašnjih shvaćanja. 
Također se i suvremena djeca razlikuju od svojih vršnjaka od prije par desetljeća. Djeca 
su intelektualno naprednija i fizički razvijenija. Traže svoje mjesto u samoj obitelji i 
društvu, teže samostalnosti, ravnopravnosti i autonomiji. 4 

Obitelj, brak, roditeljstvo pa i sami odgoj trebamo promatrati kroz prizmu vjere, 
uzimajući Presveto Trojstvo kao temelj koje nam svojim primjerom pomaže u izgradnji 
odnosa u obitelji. Kršćanska vjera nije samo individualni put spasenja nego i put spasenja 
u zajednici vjernika, koji se nužno ostvaruje kroz odnose prema drugima. Temeljni 
sadržaji i poruke kršćanske vjere izravno se odnose na promicanje međuljudskih odnosa 
i zajedništva. Također suradničko učenje u vjeronauku i katehezi podupire se i stvaranjem 


'Usp. M. STEVANOVIĆ, Obiteljska pedagogija, ur. S. Juranić, Tonimir, Varaždinske toplice, 2000., str. 
10 . 

2 Usp. Isto, str. 10. 

3 Usp. Isto, str. 10. 

4 Usp. Isto, str. 9. 

dobrog socijalnog ozračja u društvu, pri čemu mogu koristiti znanja i vještine iz područja 
psihologije i pedagogije. Socijalni odgoj ne ograničava se na malu zajednicu ili skupinu, 
nego budi osjećaj za drugoga uopće i proteže se na sve ljudske odnose, pa tako i one na 
makro socijalnoj razini, a posebno na odnos prema slabijima i potrebitima. U tom smislu 
upravo vjerski odgoj treba promicati kršćansko služenje i djelotvornu ljubav nasuprot 
ravnodušnosti i sebičnosti. 5 

Svi izazovi s kojima se obitelji susreću nameću potrebu raznovrsne društvene 
potpore ljudima. Roditelji su odgovorni za odgoj djeteta ali država također kroz odgojno- 
obrazovne ustanove treba pružati podršku i roditeljima u obavljanju roditeljske uloge. U 
tom smislu odgojno-obrazovne ustanove, napose škole, moraju pružiti čitavu lepezu 
različitih mogućnosti komunikacije i podrške roditeljima te na taj način otvoriti prostor 
za suradnju. S obzirom na različite strukture obitelji u radu s djecom potrebno je sve vrste 
obitelji tretirati kao ravnopravne, te u radu s djecom naglašavati različitosti koje postoje 
među nama i tumačiti ih kao bogatstvo. Također u suradnju obitelji i odgojno-obrazovnih 
ustanova treba uključivati sve članove obitelji, posebice zbog djece koja nemaju oca i 
majku nego djeda, baku ili nekog drugog člana obitelji koji skrbi o njima, da se ne bi 
osjećala loše. Odgojno-obrazovne ustanove prvenstveno trebaju roditeljima pružiti 
podršku u vidu informacija i vještina potrebnih za kvalitetan odgoj djeteta, te im pružiti 
savjet u slučaju teških obiteljskih situacija. 6 


5 A. T. FILIPOVIĆ, Vjerski odgoj i komunitamo-socijalni odgoj, Neki suvremeni izazovi, nastojanja i 
poteškoće, u: Kateheza, 29(2007.)2, str. 115. 

6 Usp. D. MALES, Obitelj i obiteljski odgoj u suvremenim uvjetima, u: Časopis za odgoj i naobrazbu 
predškolske djece namijenjen stručnjacima i roditeljima, 18(2012.)67, str. 13.-14. 

2. OBITELJ- TEMELJNA ZAJEDNICA ŽIVOTA 


2.1. Što je obitelj? 

Kada je riječ o obitelji, može se reći da postoji više različitih definicija i shvaćanja. 

„Obitelj je temeljna društvena zajednica koja je u stalnoj interakciji sa svojim 
okruženjem. Kao dinamičan, promjenjiv sustav, ona se mijenja zajedno s društvom 
kojega je dio, pa stoga u osnovi njezina preobražaja i transformacija društva u cjelini. 
Tijekom povijesti obitelj je doživjela niz značajnih promjena. U razdobljima društvenih 
tranzicija i obitelj se mijenjala i prolazila krize, ah nije nestala. Obiteljske krize su znak 
da se obitelj mora mijenjati jer njezina struktura, organizacija ih sustav vrijednosti na 
članove djeluju ograničavajuće i ometaju funkcionalne obiteljske procese“. 7 

Obitelj je temeljna društvena jedinica, prva i osnovna životna zajednica. Ona je 
utemeljena na zajedničkom životu krvnim srodstvom povezanih osoba, najčešće roditelja 
i djece ah mogu postojati i drugi članovi. Kao takva, obilježena je intimnom atmosferom 
i emocionalnom vezanošću. U njoj se ujedinjuju različite funkcije vezane uz stvaranje i 
održavanje života, odgoj djece, unapređivanje kulturnog i društvenog života, očuvanje 
moralnog napretka, njegovanje vjerskih shvaćanja i uvjerenja, domoljubnih osjećaja, itd. 8 


2.2. Obitelj danas 


Brak i obitelj ona su stvarnost na kojoj se prelamaju sva stremljenja i procesi u 
društvu. U obitelji su prisutne barem dvije, a često puta i tri generacije, te samim tim i tri 
povijesti i tri mentaliteta. U svemu tome svoju ulogu imaju i društveno ozračje i mediji. 
Institucije i konvencionalni načini života općenito se stavljaju u pitanje, pa tako i ustanova 


7 D. MALEŠ, B. KUŠEVIĆ, Nova paradigma obiteljskoga odgoja, u: D. Maleš, (Ur.), Nove paradigme 
ranoga odgoja, u: život i škola, časopis za teoriju i praksu odgoja i obrazovanja, 58(2012.)27, str. 42 

8 Usp. A. VUKASOVIĆ, Obitelj - vrelo i nositeljica života, Hrvatski katolički zbor ,,MT“, Zagreb, 1994., 
str. 14. 

braka i obitelji. Upravo se refleksija individualizma ponajviše očituje u toj ustanovi. Ono 
što je bilo sveto roditeljima, više nije sveto djeci, odnosno vrijednosti poput trajnosti 
braka, djece, nedjeljne mise, slavljenja sakramenata i dr. 9 

Obitelj ima dugu povijest i bogatu tradiciju, no isto tako je podložna, napose 
danas, naglim i brojnim društvenim, kulturnim, političkim, moralnim i gospodarskim 
promjenama. Suočena sa znanstveno-tehničkim i industrijsko-tehnološkim promjenama, 
ulazi u novi industrijsko-urbani tip društva koji dovodi do napuštanja tradicije, društvene, 
kulturne i političke preobrazbe, moralne krize i materijalističkog mentaliteta. 
Višegeneracijske obitelji se pretvaraju u dvogeneracijske, koje obuhvaćaju samo roditelje 
i djecu. Uočava se daje broj djece sve manji, a rastava brakova sve više. Sve društvene, 
moralne i vrijednosne krize uzrokuju i krizu obiteljskih odnosa. Obitelj se zasniva na 
braku i ljubavi, te je ona zajednica ljubavi i života. Ljubav je najvažnija nit života u braku, 
odnosno uvjet obiteljske sreće i odgovornog roditeljstva. 10 


2.3. Obitelj - stvarateljica i njegovateljica života 

Kada je riječ o obitelji, posebno je važno istaknuti biološko-reproduktivnu i 
odgojnu zadaću obitelji. U njoj život nastaje, razvija se, izgrađuje i oblikuje. Roditelji su 
prvi odgajatelji djeteta, a obiteljski odnosi su prvi društveni odnosi s kojima se dijete 
susreće i stječe prva iskustva društvenoga života. Obitelj je most između društva i 
osobnosti. U njoj dijete stječe prve spoznaje i uvjerenja, stječe prve navike kulturnog 
ponašanja, te se grade čvrsti temelji buduće osobnosti. Preduvjeti uspješnog razvitka 
osobnosti kod djece i mladih su dobra, ugodna i intimna obiteljska sredina. Zdravi 
obiteljski odnosi također pridodaju osjećaju sigurnosti i doprinose razvoju djece, jer bez 
njih škole i druge odgojne ustanove teško će postići vrijednije odgojne rezultate. 11 

Razmišljajući o obitelji potrebno je prvo osvrnuti se na bračni život supružnika, 
jer od njih sve kreće. Naime, sretan, plodan i zadovoljan život u braku moguće je ostvariti 
samo ako su oboje supružnika ušli u brak kao zrele i samostalne osobe, koje u braku ne 
traže utočište za liječenje svojih duševnih rana, niti stvaraju obitelj da bi pobjegli od 

9 P. ARACIĆ, B. CICKOVIĆ, I. DŽINIĆ, Od obitelji do crkvenih zajednica i pokreta u Hrvatskoj, u: Nova 
prisutnost časopis za intelektualna i duhovna pitanja, 7(2009.) 1, str. 34. 

10 Usp. A. VUKASOVIĆ, Obitelj - vrelo i nositeljica života, str. 104. 

n Usp. Isto, str. 18. 

svojih dosadašnjih obitelji, nego ulaze u brak kako bi gradili svoju obitelj na 
vrijednostima i nesebičnoj ljubavi koja se daje i prima, te tim putem postaje i 
stvaralačka. 12 Što je osoba nezrelija u ljudskom, psihološkom i duhovnom pogledu, ona 
će nastojati sve više zadovoljavati samo svoje potrebe, a manje živjeti istinske vrednote i 
ideale. Upravo zbog velikog egoizma i sebičnih interesa, dolazi do ,,brodoloma“ u 
bračnom i obiteljskom životu. Ovaj problem zahvaća mnoge obitelji, napose one koje su 
vjernici samo na ,,papiru“, no dubljim poniranjem u vjeru i življenje vjere te 
razumijevanje zajedništva i ljubavi Presvetog Trojstva, može čovjeku pomoći da prevlada 
sve barijere sebičnih interesa i egoizma. 


2.3.1. Psihološke perspektive zrelosti u obitelji 

Zrelost je važan čimbenik prije stupanja u brak i stvaranja nove obitelji. Kada je 
riječ o zrelosti, u prvom redu se misli na fizičku, religioznu i duhovnu zrelost koja je 
neophodna za sretan i plodan brak. 13 Neke od oznaka afektivno zrele osobe su: 

• sposobnost osobe da promisli prije nego što donese odluku, s tim da 
donesena odluka ima temelj na onome što je dobro i pravedno; 

• sposobnost osobe da sebe poklanja drugome, ali da pri tome ne izgubi 
samu sebe; osoba treba biti u stanju sačuvati sebe a da se ne izolira od 
drugih; 

• sposobnost osobe da popusti kada se uvjeri da druga strana ima pravo; 
osoba treba biti nepokolebiva u obrani bitnih vrednota, koja nipošto ne 
prodaje svoju savjest; 

• osoba koja ispunjava obećanu riječ; te koja prakticira svoju vjeru u Boga 
kojemu se obraća u dijalogu i povjerenju. 14 


12 Usp. M. NIKIĆ, Psihologija obitelji, psihološko-teološko promišljanje, FTIDI, Zagreb, 2004., str. 10. 
13 Usp. Isto, str. 10. 

14 Usp. Isto, str. 29. 


9 



2.3.2. Moralna obilježja unutar odgoja u obitelji 


Odgoj djece sastoji se u neprestanom ponavljanju moralnih zasada. Svaka dob 
drugačije doživljava jedne te iste moralne obveze. Drukčije je to kod malog djeteta, 
drukčije kod djeteta koje počinje polaziti u školu, isto tako drukčije kod djece u 
pretpubertetu (između 11.-15.godine) i djece u pubertetu. Razlika je očita i u doživljaju 
između muške i ženske djece te gradske i seoske djece. Temperament djeteta igra također 
veliku ulogu. Ako je dijete bučnije i strastvenije na taj način će reagirati i na moralne 
dužnosti, za razliku od djeteta koje je smireno. No, temperament nije isti u svim životnim 
razdobljima. Iz tog razloga često možemo čuti roditelje kako govore da im se trud odgoja 
djece nije isplatio i kako su njihova djeca prije bila bolja, poslušnija i smirenija. Oni su 
uvjereni da dijete u svakom razdoblju života jednako reagira, pa počinju očajavati kada 
dođe do promjena u ponašanju djece. Mora se imati na umu da se dijete mijenja tijekom 
godina i u odnosu na moralna načela i u njihovu provođenju i životu. Nonnalno je da 
dijete moram proći faze bezbrižnog djetinjstva, ali isto tako i burne dane mladenaštva. 
Roditelji moraju toga biti svjesni, naročito činjenice da svaka dob nosi svoje specifičnosti, 
kojih neće biti pošteđena ni njihova djeca. Roditelji moraju shvatiti kada npr. pred sobom 
više nemaju dijete od 4 ili 5 godina, nego dječaka ili djevojčicu od 8 ili 10 godina, ili 
mladića i djevojku od 15 ili čak 17 godina. Ono što je važno za roditelje jest to da odgajaju 
svoju djecu za Boga i na taj način neće gubiti živce kada se pojave poteškoće u odgoju, 
nego će strpljivo nastaviti svoj poziv odgajatelja. 15 

S obzirom na navedene vrline koje roditelji trebaju imati postavlja se pitanje, je li 
to moguće ostvariti. 

Vidimo da se od odgojitelja traži mnogo truda da bi svoj poziv mogli uspješno 
izvršavati. Mora se uočiti da to nije lako jer razboritost, pravednost, zdrav sud, 
umjerenost, strpljivost, nesebičnost i duševna jakost nisu vrline koje se često susreću 
združene u jednom čovjeku. Ipak, svaki odgojitelj treba težiti da taj ideal ostvari u što 
većoj mjeri. Čovjeku samom je teško to postići, ali uz Božju pomoć sve je moguće. 16 


15 Usp. J. GUSIĆ, Roditelji veliki graditelji, FTIDI, Zagreb, 2002., str. 24.-25. 
16 Usp. Isto, str. 25. 

3. ODGOJ U OBLIKOVANJU VJERSKE DIMENZIJE ŽIVOTA 
DJETETA 


3.1. Što je odgoj? 

Odgoj je star kao i čovjek i njegova uloga je jedna od najstarijih ,,poslova“ od 
kada postoji čovječanstvo. Vukasović odgoj definira kao proces kojim se oblikuje 
čovječanstvo i time fonnira moralni, tjelesni, estetski i radni udio. Bez odgoja i njegovih 
funkcija razvoj društva ne bi bio moguć. 

„Odgoj je proces formiranja čovjeka kao ljudskog bića u svim njegovim tjelesnim, 
intelektualnim, moralnim, estetskim i radnim kvalitetama. On se vrši trajno u slijedu 
naraštaja. Osnovni smisao odgoja sastoji se u prenošenju iskustava čovječanstva, tekovina 
kulture i civilizacije na mlađe naraštaje koji se tek pripremaju za život. U procesu te 
pripreme novi naraštaji prihvaćaju znanja, umijeća i navike, postignuća znanosti i 
umjetnosti, proizvodnje i tehnike, moralne norme i shvaćanja do kojih su došli njihovi 
prethodnici. Bez odgojne funkcije svaki bi čovjek počinjao stjecati iskustvo iz početka, 
štapom i primitivnom kamenom sjekirom. Čovječanstvo bi trajno ostalo na stupnju 
barbarstva, na samom početku prvobitne zajednice.“ 17 


3.2. Opće pravo na odgoj i njegov pojam 

Svi ljudi, bez obzira na njihovo porijeklo, položaj i dob, na temelju dostojanstva 
svoje osobe imaju neotuđivo pravo na odgoj. Odgoj osobe treba odgovarati njezinu 
životnom cilju, osobnoj sposobnosti i razlici spolova. Također treba biti prilagođen 
domovinskoj kulturi i predajama, te ujedno otvoren za bratsko partnerstvo s drugim 
narodima redi promicanja jedinstva i mira na zemlji. Pravi odgoj ide za izgradnjom 
ljudske osobe u vidu njezine konačne svrhe i u vidu dobrobiti društva kojega je čovjek 
član i u čijim funkcijama sudjeluje. 18 


I7 A. VUKASOVIĆ, Moralni odgoj , Liber, Zagreb, 1974., str. 86. 

18 Usp. DRUGI VATIKANSKI KONCIL, Gaudium et spes (u daljnjem tekstu: GS), Pastoralna konstitucija 
o Crkvi u suvremenom svijetu (7. prosinca 1965.), Dokumenti, KS, Zagreb, 1993., br. 1. 

Sabor naglašava da djeci i mladeži treba pomagati da razvijaju svoje fizičke, 
moralne i intelektualne sposobnosti, kako bi postepeno postigli osjećaj odgovornosti da 
svoj život konstantno usavršavaju i da idu za pravom slobodom, hrabro i odlučno 
svladavajući prepreke. Prema dobi razvoja neka im se daje i pozitivan te napose pametan 
seksualni odgoj. Djecu i mlade treba odgajati za sposobnost da se mogu aktivno uklopiti 
u različite grupe ljudske zajednice, za sposobnost otvorenog dijaloga s drugima te 
promicanja zajedničkog dobra. Sabor također navodi da djeca i mladež imaju pravo na 
posebnu pomoć da bi ispravnom savješću mogli prosuđivati moralne vrednote te ih 
prihvatiti. Važno je odgajati za što savršenije upoznavanje Boga i ljubav prema Bogu. 
Sabor stoga moli one koji su zaduženi za odgoj, da se brinu da mladež ne bude nikada 
lišena ovog svetog prava. 19 


3.3. Obitelj kao odgojna zajednica 

Dijete gleda na život po odnosima u obitelji, te mu je obitelj ogledalo života. 
Promatrajući odnos svojih roditelja, dijete ga prihvaća i oponaša. Taj odnos oblikuje 
djetetove stavove, navike, socijalizaciju, emocionalnost i si. Da bi obiteljski odgoj bio 
dobar, u samoj obitelji potreban je skladni odnos koji će pozitivno utjecati na djetetov 
razvoj pun ljubavi, povjerenja i poštovanja. 

„Obično se smatra da roditelji pružaju ljubav svom djetetu ako mu osiguraju sve 
potrebne materijalne uvjete ta rast, razvoj i učenje, ako djetetu kupuju sve što poželi i si. 
Na tome, u izvjesnom broju slučajeva, sve završava. Međutim, to je velika varka i 
zabluda, jer takve uvjete može djetetu osigurati i netko tko mu nije roditelj. Ne treba 
zaboraviti osnovnu misao koja glasi: roditelj je roditelj. On to mora biti u svakoj situaciji. 
Da bi suvremeni roditelj mogao odgovarati svojoj elementarnoj ulozi, ne mora biti puno 
obrazovan (koliko smo u ne tako davnoj prošlosti imali nepismenih i polupismenih 
roditelja koji su prekrasno i uzorno odgajali svoju djecu), ali zato može izgraditi cijeli 
sustav vlastitih odgojnih postupaka“. 20 


19 Usp. GS.br. 1. 

20 M. STEVANOVIĆ, Obiteljska pedagogija, str. 218. 

Savršeni primjer istinskog zajedništva i zrele komunikacije jest Presveto Trojstvo: 
Tri osobe u savršenom jedinstvu ljubavi. Čovjek je stvoren na sliku Božju i kao takav je 
pozvan u svojim međuljudskim odnosima ostvariti što veću sličnost sa životom koji vlada 
unutar Presvetog Trojstva. U tom kontekstu jasno vidimo i Isusovu zapovijed: 'budite 
savršeni kao što je savršen Otac vaš nebeski. ' 21 


3.3.1. Zadaci obiteljskog odgoja 

„ U današnje vrijeme mlada obitelj je sve obrazovanija i u stanju je svojoj djeci 
pružiti skoro sve uvjete u pravilnom biološkom, fizičkom, psihičkom, intelektualnom, 
radnom, estetskom, stvaralačkom i moralnom razvoju“. 22 U skladu s ciljevima odgoja, 
možemo reći da obitelj postavlja sve uvjete, no ovdje ćemo navesti tjelesni, 
intelektualni, moralni, estetski i radni odgoj pa se i njeni zadaci očituju i ostvaruju u 
njihovim vrijednostima. 

U području tjelesnog odgoja, obitelj djetetu omogućuje kvalitetan rast i razvoj 
putem pravilne prehrane, kretanja u zatvorenim i otvorenim prostorima, higijene, 
odmora, sna, mogućnostima bavljenja sportom, raznovrsnih aktivnosti u slobodno 
vrijeme. 

U intelektualnom području zadaci su iz raznovrsnih interesa, radoznalosti, 
znatiželje. Obitelj je ta koja potiče osjetila, shvaćanja, razvijanja mišljenja, znanja, 
umijeća i navika, stvaranju uvjeta i pomoći oko učenja i obrazovanja, te razvija i 
izgrađuje kulturu življenja i pruža podršku za sva ta područja. 


3.3.2. Dužnosti i prava roditelja 

Sama država treba štititi pravo djece na doličan odgoj, bdjeti nad sposobnošću 
učitelja i kvalitetom studija. Država se treba brinuti za zdravlje učenika i promicanje 
prosvjetnog rada, imajući pred očima princip supsidijarnosti. U ovom kontekstu Sabor 
napominje da se isključi svaki monopol na škole, koji se protivi naravnim pravima ljudske 

21 Usp. M. NIKIĆ, Psihologija obitelji, psihološko-teološkopromišljanje, str. 183. 

22 M. STEVANOVIĆ, Obiteljska pedagogija, str. 453. 

osobe, napretku i širenju kulture, miroljubivosti i pluralizmu koji postoji u mnogim 
državama. 23 Sveti Sabor potiče kršćane da pomažu onima koji nastoje pronaći prikladne 
metode odgoja i nastavne planove ili izgrađuju učitelje koji će biti sposobni odgajati 
mladež. Također, vjernici neka po udruženjima roditelja podupiru cjelokupni rad škole, a 
posebno moralni odgoj. 24 

Roditelji imaju dužnost odgajati svoju djecu. Ta dužnost ima korijene u pozivu 
bračnih drugova da sudjeluju u Božjem stvaralačkom djelu. Rađajući iz ljubavi novo biće 
koje u sebi nosi poziv za rast i razvoj, roditelji imaju zadatak pomagati djetetu u rastu i 
razvoju te da u punini živi ljudski život. Drugi vatikanski sabor također ističe da roditelji 
budući da svojoj djeci daruju život, samim time oni imaju obvezu odgajati ih, stoga ih 
treba priznati kao prve i povlaštene odgojitelje svoje djece. Roditeljska uloga u odgoju 
djece je nezamjenjiva. Njihova dužnost je stvoriti obiteljski ambijent koji treba biti prožet 
ljubavlju i odanošću prema Bogu i ljudima. Na taj način oni će uvelike doprinositi punom 
osobnom i društvenom razvoju djece. Prema tome, možemo reći daje obitelj prva škola 
svih društvenih kreposti koje su potrebne svakom društvu. 25 

Ciljevi i zadaće roditeljstva variraju ovisno o određenom socijalnom kontekstu što 
znači da se i očekivanja roditelja mijenjaju pod utjecajem društvenih promjena. Cilj 
roditeljskih aktivnosti je osiguravanje opstanka djeteta, skrb za dijete i poticanje njegovog 
razvoja. 26 

Osim navedenog, roditeljstvo se može shvatiti kao proces koji od roditelja 
zahtjeva prilagodbu, rast i sazrijevanje te stalno učenje novih vještina, kao što su vrste 
komunikacije, pregovaranje, nenasilno rješavanje problema i si. Prema mišljenju Petani 
roditelj stvo je „pojam koji se odnosi na niz procesa i aktivnosti koje roditelji ostvaruju u 
odnosu sa svojim djetetom 44 . 27 


23 Usp. GS. br. 6. 

24 Usp. GS. br. 6. 

25 Usp. IVAN PAVAO II .,Familiaris consortio (u daljnjem tekstu FC), Apostolska pobudnica o zadaćama 
kršćanske obitelji u suvremenom svijetu, Rim, (22. studenoga 1981.), Dokumenti 64, KS, Zagreb, 1997., br. 
136. 

26 M. LJUBETIĆ, Biti kompetentan roditelj, Mali profesor, Zagreb, 2007., str. 45. 

27 R. PETANI, Dimenzije roditeljskog ponašanja i stavovi adolescenata prema obiteljskom životu, 
Doktorska disertacija, Zagreb, 2010., str. 58. 

Roditeljstvo uključuje i slijedeće: 


Doživljaj roditeljstva - odnosi se na odlučivanje za imanje djece, preuzimanje i 
prihvaćanje roditeljske uloge, postavljanje odgojnih ciljeva te doživljaj vlastite 
vrijednosti poradi ulaganja napora, emocionalne povezanosti i uspjeha djeteta. 
Roditeljska briga - odnosi se na rađanje djece i brigu za njihovo održavanje, život i 
zdravlje, 

Roditeljski postupci i aktivnosti - odnosi se na sve radnje koje roditelji 
poduzimaju kako bi ostvarili roditeljske ciljeve i ispunili svoje uloge. 

Roditeljski odgojni cilj - odnosi se na emocionalno ozračje unutar kojeg se 
odvijaju sva međudjelovanja roditelja i djeteta. 28 Odgoj za roditelje je nešto bitno, jer je 
povezano s prenošenjem života; to je nešto izvorno i prvobitno, s obzirom na odgojnu 
zadaću drugih, zbog jedinstvenog značaja odnosa ljubavi koji postoji između roditelja i 
djece. Možemo reći daje odgoj nešto nezamjenjivo i neotuđivo, i iz tog razloga ne može 
biti sasvim povjereno drugima niti od drugih nasilno prisvojeno. 29 

Kada je riječ o odgoju i odgojnoj dužnosti roditelja, treba reći da je temeljno 
počelo odgoja očinska i majčinska ljubav, koja u odgoju postiže svoje potpuno ispunjenje. 
Ljubav kao počelo odgoja, nadahnjuje i vodi odgojni napor, obogaćujući ga raznim 
vrednotama poput: blagosti, nesebičnosti, dobrote, služenja, postojanosti, duha žrtve koji 
su najdragocjeniji plodovi ljubavi. 30 


3.3.3. Odgoj djece - najteži posao modernog doba 


U eri informacijskog i tehnološkog napretka jedan od najtežih poslova modernog 
doba je odgoj djece. Premda se u osnovi tijekom stoljeća nije posebno promijenio, 
promijenile su se okolnosti što se i te kako odrazilo na uvjete u kojima se odvija odgoj i 
obrazovanje. “Posao” odgoja djece, pogotovo danas, ne može biti prepušten samo 
roditeljima, već i institucijama, od vrtića do škola, pa čak i sportskim klubovima i 
igraonicama za djecu. Svi oni aktivno sudjeluju u oblikovanju djeteta - novog člana našeg 

28 M. ČUDINA-OBRADOVIĆ, J. OBRADOVIĆ, Obitelj i zaposlenost izvan kuće: međusobno ometanje 
i/ili pomaganje , u: Revija za socijalnu politiku, 7(2000.)2, str. 45. 

29 Usp. FC. br. 36. 

30 Usp. FC. br. 36. 

društva. Nitko ne može zamijeniti roditelje. B. Petrović-Sočo, govori da su se danas zbog 
brzog načina življenja i drugih okolnosti promijenili postupci odraslih prema djeci. 31 
Dijete treba pažnju, razumijevanje, strpljenje i vođenje odraslih te njihovo prilagođavanje 
svom ritmu življenja koji je mnogo sporiji od suvremenog tempa života odraslih, za što 
odraslima ostaje sve manje vremena. Nestrpljenje, nepoznavanje i nerazumijevanje 
djetetovih individualnih i razvojnih potreba uz nezadovoljene potrebe roditelja kao i 
njihovo sve dulje izbivanje iz obitelji zbog posla nerijetko su razlozi, ističe profesorica, 
slabljenja odgojne funkcije suvremene obitelji. Ne smije se zaboraviti, dodaje, da obitelj 
zbog emocionalno snažne povezanosti djeteta s njezinim članovima ima najutjecajnije 
odgojno djelovanje na dijete koje vrtić i škola ne mogu zamijeniti. “To ne znači da te 
institucije ne bi trebale biti ili nisu komplementarne obiteljskom odgoju, ali nitko ne može 
zamijeniti roditelja niti ga razriješiti odgovornosti za odgoj svog djeteta. To uostalom 
unatoč svim pozitivnim društvenim nastojanjima dokazuje skrb, odgoj i obrazovanje 
djece u dječjim domovima za djecu bez roditelja”, govori Petrović-Sočo, te dodaje kako 
mnogi institucijski organizirani programi (vrtić, primami odgoj i obrazovanje u školi, 
škole stranih jezika, igraonice i dr.), koji se pojavljuju u odgoju djeteta, obave svoju ulogu 
i nestaju, dok ono i dalje kontinuirano živi u obitelji koja je na taj način i vremenski 
najdugotrajniji odgojni faktor. “Držim da su mnogi roditelji u našem društvu danas 
izloženi mnogim problemima i frustracijama, bilo zbog nezaposlenosti, ili prezahtjevnosti 
posla, pada životnog standarda ili bračnih i drugih emocionalnih nezadovoljstava. U 
takvim se uvjetima njihovo nezadovoljstvo prenosi u ozračje u kojem se odvija obiteljska 
svakodnevica pa sami možete procijeniti današnju kakvoću življenja i odgajanja djeteta 
u obitelji. Neki roditelji zanemaruju svoju odgojnu ulogu dajući prednost neopravdanim 
izbivanjima iz obiteljskog života zbog vlastitih egoističnih poriva. Drugi pak zbog 
prezaposlenosti i visokog pozicioniranja materijalnih vrijednosti u svom vrijednosnom 
sustavu odgojnu ulogu ‘nadoknađuju’ nepotrebnim ispunjavanjem svih dječjih hirova 
zatrpavajući dijete igračkama, odvođenjem na ‘snobovske’ programe, i to nakon 
desetosatnog boravka u vrtiću, ne osvrćući se koliko su oni u skladu s afinitetima i 
interesima djeteta. No valja vjerovati da je unatoč društvenom raslojavanju ipak više 
roditelja koji nastoje uravnotežiti svoje poslovne, obiteljske i roditeljske obveze i koliko- 


31 http://www. katehetski-nadbiskupiia-split.net/odgoi/odgoi-diece-naitezi-posao-modernog-doba/ 

(24.01.2018.) 

toliko skladno živjeti te tako pružiti djetetu emocionalnu sigurnost, dobar model, podršku 
i vođenje u odgoju”. 32 


3.4. Duhovni odgoj je služenje kojemu su potrebni učitelji 

Odgajati znači, prije svega, uspostaviti određeni odnos, razmjenu iskustava, 
spoznaja, životnih stavova. Duhovni odgoj dovodi u odnos dvije osobe. Jedna od njih 
prošla je dulji put, ima više iskustva u Duhu. Druga osoba ide svojim vlastitim duhovnim 
putem. Odgoj zahtijeva ideju o čovjeku, antropologiju. Antropologija koja se ovdje 
vrednuje je kršćanska. Kako bi shvatili što je to osoba, mora se obraćati pažnja na Boga. 
On je uporišna točka, početak i kraj. Bog poziva, a čovjek, u slobodi, odgovara životom, 
ljubavlju, pozivom, poslanjem. Osoba je slika Božja. Da bi čovjek mogao malo-pomalo 
razumjeti taj poziv ljubavi, treba slušati, treba biti svjestan i odgovoriti svojim riječima, 
stavovima i činima. Svi mi imamo tu duhovnu dimenziju i svi je moramo razvijati. 
Odgojiteljima i učiteljima duhovnosti zajednički je isti očinski stav i ista volja da se stave 
na raspolaganje i da pomažu u duhovnom rastu. Odgojitelj ima svoju zadaću: on 
pripravlja put i ljudske temelje duhovnosti. Učitelj duhovnosti koji ima i pedagoški 
osjećaj, zna postaviti, pokazati put, predložiti sredstva. Učitelj duhovnosti prati i pomaže 
razlučivati. Razmišljajući o odgojiteljima i učiteljima u duhovnom životu, mislimo na 
osobe s duhovnim iskustvom i pedagoškom mudrošću. To je pastoralni angažman. 
Zanimljivo je komentirati značenje pojedinih riječi. Odgojitelj je riječ koja potječe od 
latinskog glagola »educere«, što znači izvoditi. Odgojitelj je onaj tko pomaže izvesti, 
izaći na svjetlo. Uloga duhovnog učitelja oblikuje se polazeći od službe koju prima od 
Gospodina. Učitelj je riječ koja potječe od latinske riječi »magister«, koja nas upućuje na 
riječ »magis«, tj. »više«. U tom slučaju riječ je o nečemu što je »više« u životu i u 
duhovnom području. Služba potječe od latinske riječi »minus« koja upućuje na slugu. 
Potrebni su nam sluge koji su zahvaljujući prokušanom iskustvu i dugom vremenu 
razlučivanja, proučavanja i molitve postali učitelji u Božjim stvarima. 33 


32 http://www. katehetski-nadbiskupiia-split.net/odgoi/odgoi-diece-naitezi-posao-modernog-doba/ 

(24.01.2018.) 

33 Usp. K. GUTIERREZ, J. CRESPO, Odgojitelji i učitelji duhovnosti, u: Kateheza, 34(2012.)3-4, str. 268. 

3.5. Navještanje vjere u obitelji - stavovi roditelja 


U suvremenoj literaturi postoji različito tumačenje roditeljske uloge i odgoja. 34 
Ovdje će se predstaviti jedan biblijski prikaz u odnosu na roditeljski odgoj djece. 
Prvenstveno treba reći da su djeca dar Božji, a ne vlasništvo roditelja. U svom odnosu 
prema djeci, roditelji mogu zauzeti sljedeće stavove: 

• Stav faraona: Roditelji pretežito autoritativni. 

Poznat je stav egipatskog faraona prema židovskom narodu, on ima svu vlast, 
zapovijeda, daje zabrane, nameće svoju volju. Svojim okrutnim stavom zagorčava život 
izraelskom narodu, a svoje podanike naziva ljenčinama. Roditelji koji na ovaj 
autoritativni način, poput faraona, pristupaju svojoj djeci, rast i dozrijevanje svoje djece 
doživljavaju kao problem, kao neku opasnost koja ih ugrožava. Oni žele odlučivati o 
svemu umjesto svoje djece. Ne žele čak ni saslušati drukčije mišljenje svoje djece. Takvi 
roditelji samo naređuju i zahtijevaju, žive u uvjerenju da stvari u obitelji idu loše jer se 
više ne zna tko zapovijeda, a tko sluša. Takvi roditelji ne dopuštaju djeci potrebnu 
autonomiju, nego im svojim strogim postupanjima zagorčavaju život i to često pod 
maskom prevelike brige za njih. 35 

• Stav Mojsija: Roditelji pretežito nesigurni 

Nakon što je Bog Mojsiju dao nalog da izvede izraelski narod iz egipatskog 
ropstva, Mojsije mu govori: Tko sam ja da bih to mogao učiniti te se ispričava što neće 
moći ispuniti svoje poslanje, jer ne zna što bi trebao odgovoriti ako ga faraon ili Židovi 
budu nešto pitali. Vidimo daje Mojsije nesiguran u ostvarenje svoje zadaće. Roditelji 
koji koriste ovaj Mojsijev tip u odnosu prema svojoj djeci, također su krajnje nesigurni. 
Roditelji se boje da ih djeca neće poslušati, da im neće vjerovati te zbog toga sami sebe i 
druge žele uvjeriti kako su nedorasli situaciji u kojoj se nalaze. Oni, poput Mojsija, žele 
pobjeći od roditeljske uloge odgajanja koju im je Bog povjerio. Zbog svoje osobne 


34 Postoje četiri standardna tipa roditeljskog stila odgoja koji se mogu pronaći u literaturi: autoritarni 
(strogi stil, podrazumijeva čvrstu roditeljsku kontrolu s vrlo malo emocionalne topline), autoritativni 
(dosljedan stil, kombinira čvrstu roditeljsku kontrolu i emocionalnu toplinu), permisivan (popustljiv stil, 
podrazumijeva emocionalnu toplinu, ali slabu kontrolu) i indiferentan (zanemarujući stil, podrazumijeva 
slabu kontrolu uz emocionalnu hladnoću roditelja). Usp. https://repozitorii.mef.unizg.hr 
35 Usp. M. N1K1Ć, Psihologija obitelji, psihološko-teološkopromišljanje, str. 183.-184. 

nesigurnosti, takvi roditelji često postavljaju pitanja djeci da bi umirili svoju tjeskobu pri 
pomisli da nisu dobri roditelji. Takvi roditelji ne znaju samostalno djelovati, konstantno 
traže tuđu pomoć i podršku psihologa i pedagoga. Također, često čitaju literaturu o 
formulama dobrog odgoja, ali problem nastaje jer ju ne znaju primijeniti na kon kr etnu 
situaciju u odgoju svoje djece. 36 

• Stav Božji: Roditelji pouzdani i sigurni u sebe 

Prema Knjizi Izlaska, Gospodin (Jahve) kaže: „Promatrao sam svoj narod (...), 
čuo sam njegov jauk (...), poznajem njegove patnje (...), došao sam da ga oslobodim 44 
(Izl 3, 7 - 8). 37 

U ovim riječima Svetog Pisma donesena je Božja psiho-pedagogija. Božja psiho- 
pedagogija sastoji se od četiri koraka: promatrati, slušati, upoznati i djelovati. To je 
idealna pedagogija, koju bi trebali primjenjivati idealni roditelji, kojih nažalost nema. 
Spomenut ćemo ukratko što nam ta četiri koraka govore u odnosu na odgoj djece. 

Prvi korak, promatrati. Ovaj korak nam govori o promatranju djece u njihovom 
rastu, treba ih promatrati pozorno i s velikim zanimanjem. Promatrati ne znači nadgledati 
kao policajac, nego znači promatrati tj. gledati osobu očima punim ljubavi i 
razumijevanja. Važno je napomenuti daje teško osobu zrelo promatrati, teško je gledati 
osobu bez predrasuda jer osnovni zakon percepcije kaže da mi sve gledamo kroz naočale 
naše prošlosti. Iz svog iskustva, osobito ako se radi o ranama koje su nam drugi zadali, 
stvaramo naočale kroz koje promatramo određene osobe. Promatrati znači početi uočavati 
sve male i velike signale koje nam djeca šalju svojim tijelom, očima, glasom... Po njima 
se najbolje dotiče nutarnje stanje osobe makar ona o tome ne govorila svojim riječima. 38 

Drugi korak, slušati. Oni koji znaju slušati, oni se ne svađaju, a oni koji se svađaju, 
oni ne znaju slušati. Za dobro slušanje je potrebno osloboditi se što više vlastitih 
predrasuda i negativnih emocija, stvoriti u sebi stanje duha koje ne osuđuje nego 
pokušava razumjeti osobu koja govori. Narodna mudrost nam govori daje Bog čovjeku 
dao jedna usta i dva uha da više slušamo a manje govorimo. Iz ovoga proizlazi i princip 


36 Usp. M. NIKIĆ, Psihologija obitelji, psihološko-teološkopromišljanje, str. 185. 
37 Usp. Isto, str. 185.-186. 

38 Usp. Isto, str. 186. 

psihoterapije koji kaže da bi psihoterapeut trebao 80% vremena slušati pacijenta, a samo 
20% govoriti svome pacijentu. 39 

Treći korak, upoznati. Upoznati dobro svoju djecu ne znači imati objašnjenje za 
svako njihovo ponašanje. Često pogrešna interpretacija ponašanja daje pogrešnu sliku 
djeteta, što donosi posljedice za plodne međuljudske odnose i komunikaciju u obitelji. 
Pravo poznavanje znači približavanje osobi, ulaženje u njezin nutarnji svijet. Roditelji 
mogu upoznati djecu samo ako ih oslobode nepotrebnog strahopoštovanja te stvore 
atmosferu slobode i povjerenja. 40 

Naposljetku, četvrti korak, djelovati (nešto učiniti). Dolazeći u razne neprilike sa 
svojom djecom, roditelji se odmah upitaju što učiniti, kako tada intervenirati. U praksi 
možemo vidjeti daje intervencija roditelja često bila kontraproduktivna. Što roditelji više 
interveniraju i zahtijevaju, to djeca manje čine. Tome pridonosi činjenica da roditelji često 
interveniraju u jakom afektu, impulzivno i agresivno. Stoga, ne treba uvijek odmah 
djelovati, roditelji se trebaju znati zauzdati i pričekati da dođe prikladno vrijeme za 
intervenciju. Intervenirati znači pomoći osobi da dobro postavi svoj problem, da bude što 
objektivnija te da nauči procijeniti razna rješenja i odabrati ona najbolja. 41 


3.6. Socijalno učenje, socijalni odgoj i kršćanska dijakonija 

Sustavan socijalni odgoj više je od same brige za stvaranje dobrog duševnog 
ozračja u razredu ili katehetskoj skupini. On osposobljava za komunikaciju i dijalog ne 
samo u međusobnim odnosima u razredu i u maloj skupini, nego se proteže i na sve 
ljudske odnose, sve do odnosa na makrosocijalnoj razini. Učenje socijalnog ponašanja 
uključuje zahtjevan rad na sebi. On uključuje i racionalnu spoznaju i emocionalni 
doživljaj i poticaj na konkretno djelovanje. Sva tri područja nužno su međusobno 
povezana i isprepletena. 

Vjeronauk i kateheza nude i na razini samih sadržaja čitav niz poticaja za socijalno 
i prosocijalno učenje. Riječ je o temeljnim temama i porukama kršćanske vjere kao što 
su ljubav prema bližnjemu, zajedništvo i bratstvo/sestrinstvo, solidarnost, služenje, 

39 Usp. M. NIKIĆ, Psihologija obitelji, psihološko-teološko promišljanje, str. 186. 

40 Usp. Isto, str. 187. 

41 Usp. Isto, str. 187. 

milosrđe, praštanje i pomirenje. Navedene teme se mogu istinski shvatiti i prihvatiti samo 
ako su povezane s istodobnim iskustvom i prakticiranjem tih stvarnosti i vrednota. U 
protivnom se sve izokreće u čisti verbalizam. Socijalni odgoj koji promiču vjeronauk i 
kateheza uvijek uključuje i duhovnu komponentu. On budi osjećaj za drugoga u svakom 
smislu, pa tako - i osobito - za slabijega, ugroženoga, potrebitoga. Socijalni i moralni 
odgoj (odgoj za vrednote) nerazdvojivo su međusobno povezani. 

Odgojne institucije, prije svega obitelj i škola, ali ne samo one, moraju postati 
potpora u osobnom i socijalnom razvoju djece i mladih tako što svjedoče modele 
zajedništva koji poštuju osobe u njihovim različitim identitetima. Nestanak i propadanje 
smisla za zajedništvo danas je jedan od glavnih uzroka poteškoća razvoja kod djece i 
mladih. Poznato je da su poremećaji u funkcioniranju bračne zajednice i obitelji uzroci 
većine neprihvatljivih oblika učeničkog ponašanja, kao što su zanemarivanje školskih 
obveza, izazivanje nereda u školi, sukobi s vršnjacima, razbijanje imovine, skitnja, krađa, 
odavanje porocima različitih vrsta, odabir loših uzora i izbor lošeg društva pa sve do 
suicida i raznih oblika kaznenih djela i uživanja opijata. Djeca koja trpe nasilje svojih 
roditelja, i sama postaju nasilnici. Budući da emocije igraju veliku ulogu u formiranju 
ličnosti, trajno negativne emocije bit će posredno ili neposredno odgovorne za razvitak 
nesigurne, neodgovorne, destruktivne, agresivne osobe, koja neće imati prigodu postići 
socijalnu zrelost. 

Socijalna zrelost je prije svega preuzimanje odgovornosti za svoje postupke, 
procjenjivanje osobnog ponašanja i usklađivanje tog ponašanja sa socijalnim okruženjem 
u kojemu se živi. Socijalni odgoj traži poštivanje svoje i tuđe osobnosti, pridržavanje 
pisanih i nepisanih pravila, odgovornost za svoje postupke i za svoje emocije. Emocije 
treba također socijalizirati, kanalizirati ih i transformirati u socijalno pozitivne, kao što su 
druželjubivost, prijateljstvo, odnos prema drugima bez visokih tonova i sukoba, 
odgovorna seksualnost i tome slično. Smjer u kojem će se osoba razviti uvelike ovisi o 
iskustvima odnosa, o socijalnom okruženju u kojemu živi, o odgojnom odnosu koji se 
prema njoj uspostavlja. 42 


42 Usp. A. T. FILIPOVIĆ, Vjerski odgoj i komunitamo-socijalni odgoj, Neki suvremeni izazovi, nastojanja 
i poteškoće, str. 121. 

4. OBLIKOVANJE VJERSKOG U ŽIVOTU DJETETA 


Roditelji sakramentom vjenčanja primaju milost i odgovornost za kršćanski odgoj 
svoje djece, kojoj svjedoče i prenose ljudske i vjerske vrijednosti. Takav odgoj koji je i 
ljudski i vjerski, istinska je služba, pomoću koje se prenosi evanđelje sve dok život u 
obitelji ne postane put vjere i škola kršćanskog života. Od velike je važnosti da kršćanska 
zajednica roditeljima posveti najveću pozornost, te da im preko raznih susreta, tečajeva i 
putem kateheze koja je namijenjena roditeljima, pomogne prihvatiti njihovu itekako 
osjetljivu zadaću a to je odgoj njihove djece u vjeri. 43 Naime, osim roditelja koji su prvi 
u odgoju, važnu ulogu imaju i ostali članovi obitelji. Obitelj se definira kao „kućna 
Crkva“, što znači da se u svakoj kršćanskoj obitelji moraju izvršavati zadaće života cijele 
Crkve: poslanje, kateheza, svjedočenje, molitva itd. Obitelj je,kao i Crkva, „mjesto gdje 
se evanđelje prenosi i odakle ono zrači“. Obitelj kao ,,mjesto“ kateheze ima posebnu 
povlasticu prenositi evanđelje ukorjenjujući ga u duboke ljudske vrijednosti. Na tom je 
ljudskom temelju najdublja inicijacija u kršćanski život: buđenje na smisao za Boga, prvi 
koraci u molitvi, odgoj moralne svijesti i izgradnja kršćanskog osjećaja ljudske ljubavi, 
shvaćenog kao odraz ljubavi Boga Stvoritelja Oca. Možemo zaključiti da se radi o 
kršćanskom odgoju koji se više svjedoči nego uči. 44 

Kada je riječ o vjerskom odgoju on se mora prilagoditi svakom djetetu, jer 
naučene metode ne djeluju uvijek. Djeci su potrebni simboli, priče i geste. Roditelji koji 
žele voditi svoju djecu putem vjere moraju pratiti promjene kroz koje djeca prolaze, jer 
se duhovno iskustvo ne nameće, nego slobodno predlaže. Vrlo je važno da djeca vide 
primjer u svojim roditeljima, da vide uistinu važno značenje molitve za njihove roditelje. 
Od velike važnosti je obiteljska molitva i izrazi pučke pobožnosti, koje mogu imati veću 
evangelizacijsku snagu od svih kateheza i prodika. Čitava obitelj je pozvana biti 
nositeljica evangelizacijskog poslanja, te kao takva spontano počinje širiti vjeru na sve 
koji joj dolaze, pa i izvan kruga obitelji. 45 Obitelj postaje subjektom pastoralnog 
djelovanja time što izrijekom naviješta evanđelje i što baštini razna svjedočenja poput: 
solidarnosti sa siromašnima, otvorenosti prema međuljudskim različitostima, moralne i 

43 Usp. Kongregacija za kler, Opći direktorij za katehezu, KS-HKU, Zagreb, 2000., str. 203. 

44 Usp. Isto, str. 223. 

45 Usp. PAPA FRANJO, Amoris Laetitia (u daljnjem tekstu AL), Apostolska pobudnica, Rim, (19. ožujka 
2016.), Dokumenti 171, KS, Zagreb, 2016., br. 288. 

materijalne solidarnosti s drugim obiteljima i najpotrebitijima, rad na promicanju općeg 
dobra te čineći djela tjelesnog i duhovnog milosrđa. Važno je istaknuti da u svim 
obiteljima treba odjekivati kervgma, koja nas prosvjetljuje na našem životnom putu. 
Svatko od nas bi trebao moći reći, na temelju iskustva doživljenog u obitelji, da je 
upoznao Božju ljubav i povjerovao u nju; jer samo polazeći od tog iskustva obiteljski 
pastoral moći će postići to da obitelji istodobno budu kućne Crkve i evangelizacijski 
kvasac u društvu. 46 


4.1. Problemsko područje priopćavanja vjere; komunikacijsko-teorijske 
perspektive 

Sve obitelji susreću se s raznim izazovima pa tako i sa izazovima u odgoju djece. 
U mnogim slučajevima, roditelji nemaju vremena za svoju djecu. Dolaze kući iscrpljeni, 
bez volje za razgovorom, mnoge obitelji više ni ne objeduju zajedno, jednostavno 
prevladava neka vrsta egoizma. Puno puta je veća želja roditeljima sjediti i gledati 
televiziju, nego li se družiti sa svojom djecom. Današnji način života prouzrokuje stres i 
tjeskobu, roditelji su više usmjereni na budućnost nego na uživanje u sadašnjosti sa 
svojom djecom. Iz tih razloga dolazi i do otežanog prenošenja vjere djeci od strane 
roditelja. 47 

Naime, u obitelji se uvijek mora razlijegati prvi navještaj i mora zauzimati 
središnje mjesto u evangelizacijskom djelovanju. Ništa nije postojanije, dublje, sigurnije, 
čvršće i mudrije od tog prvog navještaja, kerygme i dubljeg poniranja u nju. Otajstvo 
kršćanske obitelji može se razumjeti samo u svjetlu Očeve beskrajne ljubavi objavljene u 
Kristu, koji je predao sam sebe za nas i koji i dalje živi među nama. 48 

Odgoj djece mora biti obilježen urednim procesom prenošenja vjere, međutim 
njega često otežava današnji način života, radno vrijeme i složenosti današnjeg svijeta, 
gdje se mnogi, da bi osigurali puko preživljavanje, izlažu vrlo užurbanom i mučnom ritmu 
života. Usprkos svim poteškoćama, obitelj mora i dalje biti mjesto gdje ćemo učiti cijeniti 
smisao vjere, moliti i služiti bližnjemu. Taj proces započinje krštenjem. Vjera je Božji 


46 Usp. AL, br. 290. 
47 Usp. AL, br. 50. 
48 Usp. AL, br. 58. i 59. 

dar, koji primamo krštenjem, a roditelji su sredstvo kojim se Bog služi za njezin rast i 
produbljivanje. Prenošenje vjere pretpostavlja da roditelji žive stvarno iskustvo vjere u 
Boga, da ga traže i trebaju. Iz toga proizlazi zahtjev da molimo Boga da djeluje u srcima, 
tamo gdje mi ne možemo doprijeti. Čovjek mora biti svjestan da nije gospodar toga dara, 
već njegov brižni upravitelj. Ipak, čovjek svojim kreativnim zauzimanjem daje doprinos 
koji nam omogućuje surađivati s Božjom inicijativom. 49 

Roditelji su prvi i nezamjenjivi odgojitelji vjere svoje djece. Svjedočanstvo 
kršćanskog života koje roditelji u obitelji pružaju svojoj djeci obavijeno je nježnošću te 
majčinskim i očinskim poštovanjem. Kroz svjedočanstvo roditelja djeca počinju shvaćati 
i živjeti blizinu Boga i Isusa. To prvo kršćansko iskustvo često ostavlja presudan trag na 
djecu koji ostaje za cijeli život. Takvo djetinje buđenje na obiteljskom polju je 
nezamjenjivo. Važno je da roditelji prigodom obiteljskih događaja i slavlja, pokušaju 
objasniti kršćanski ili vjerski sadržaj tih događaja, jer se na taj način utvrđuje prva 
inicijacija. Inicijacija se još više produbljuje ako roditelji komentiraju i pomažu u 
unutarnjem prihvaćanju metodičke kateheze koju njihova djeca primaju u kršćanskoj 
zajednici. Kao što smo već spomenuli, obitelj je prvi pokretač vjere u djece te obiteljska 
kateheza prethodi, prati i obogaćuje svaki oblik kateheze. 50 


4 . 2 . Obiteljska kateheza i različiti tipovi zajedništva 

Briga za dijete od prvog trenutka njegovog začeća, tijekom njegova djetinjstva i 
mladenaštva, prvi je i temeljni način provjere odnosa čovjeka prema čovjeku. Naime ta 
briga nije uvijek jednostavna, kako za roditelje, tako i za djecu. Bitno je upozoriti na 
teškoće s kojima se susreću djeca i mladi, bilo zbog društvenog života današnjeg vremena, 
bilo zbog roditelja ili drugih čimbenika za koje djeca nisu kriva, ali se na njih itekako 
odražavaju. Zbog poteškoća u društvenom ozračju, djeci se često ne posreduju radost 
življenja, povjerenja u život i ljude, nego se na mlade naraštaje prenosi malodušnost, 
ravnodušnost, strah od budućnosti te nepovjerenje prema drugim ljudima. 51 Često se 
događa da roditelji žele svom djetetu osigurati što bolji materijalni život i budućnost, pa 


4 TJsp. AL, br. 287. 

50 Usp. Kongregacija za kler. Opći direktorij za katehezu, str. 202. 

51 Usp. Direktorij za obiteljski pastoral Crkve u Hrvatskoj , HBK, KS, Zagreb, 2002., str. 41.-42. 

ga lišavaju pravog i istinskog bogatstva, braće i sestara. Zbog toga djeca teško stječu 
društvene kreposti poput: 

• osjećaj za potrebe drugih, 

• sposobnost dijeljenja dobara, 

• osjećaj za solidarnost i praštanje, koji je bitan preduvjet za kasniji bračni 
sklad i obiteljsko zajedništvo, blagodati skladnoga obiteljskog života, 
roditeljske ljubavi i pažnje, lišena su i djeca iz mnogih razorenih i propalih 
brakova. 

Djeca se u takvim životnim situacijama suočavaju s brojnim opterećenjima koja 
ih prate čitav život (napose u ranijoj djetinjoj dobi: ruganje druge djece zbog njihove 
obiteljske situacije), te u budućnosti dolazi do nevjerice u mogućnost uspjelog braka. 
Djeca se povlače sama u sebe, izoliraju se u svoj neki svijet, daleko od osjećaja za 
zajedništvo. Također i permisivan odgoj, koji pred djecu i mlade ne postavlja zahtjeve i 
odgovornosti, stvara slabe osobnosti. Sve to uzrokuje mnogobrojne posljedice poput 
širenja ovisnosti među mladima, apsolutiziranja moralne autonomije pojedinca, 
odbacivanje autoriteta, destruktivnosti, te širenje sotonizma i drugih okultnih praksi, 
porast samoubojstava itd . 52 Potrebno je istaknuti da su roditelji dužni poštovati prava 
svoje djece te im osigurati obiteljske uvjete u kojima će djeca upiti radost življenja te 
osnovne ljudske i kršćanske kreposti. Potrebno je da roditelji budu primjer u prvom redu 
međusobnim poštovanjem, zatim oživotvorenjem evanđeoskih vrednota u vlastitom 
braku te izgradnjom obiteljskog i kršćanskog zajedništva. Društvena zajednica također 
treba dati svoj doprinos na način da svojim zakonodavstvom, kulturnim i društvenim 
programima, odgojnim ponudama i mjerama socijalne zaštite čvrsto gradi civilizaciju 
ljubavi te njeguje kulturu života u kojoj će se poštovati dostojanstvo svakog čovjeka i da 
na taj način pomaže obiteljima u izvršenju njezinih zadaća i poslanja. Crkva je također 
pozvana štititi dostojanstvo djece i mladih kvalitetom svoje pastoralne ponude za njih, 
otvarajući prostor njihovu entuzijazmu te poštovanjem njihova profetizma, tako da njihov 
polet bude trajno nadahnuće Crkvi . 53 


52 Usp. Direktorij za obiteljski pastoral Crkve u Hrvatskoj , HBK, KS, Zagreb, 2002., str. 42. 
53 Usp. Isto, str. 42.-43. 

4.2.1. Obiteljska kateheza i razvoj vjere 


Svaka obitelj je pozvana sudjelovati u izgradnji Kristove Crkve te ima zadaću 
pridonositi rastu njezine svetosti. Svetošću svoje ustanove pozvana je promicati rast i 
sazrijevanje svakoga svojega člana. Od velike je važnosti zajedništvo u obitelji. Kroz 
iskustvo zajedništva u ozračju prisutnosti uskrsloga Krista događa se proces 
evangelizacije unutar same obitelji ali i za druge obitelji. 54 

„Obitelj kao i Crkva mora biti mjesto gdje se evanđelje prenosi i odakle ono zrači. 
U krilu, dakle, takve obitelji, koja je svjesna svog poslanja, svi njezini članovi 
evangeliziraju, a ujedno su svi evangelizirani. Ne samo da roditelji svojoj djeci prenose 
evanđelje, već to isto evanđelje oni mogu primiti i od njih pošto je duboko proživljeno. 
Obitelji evangeliziraju i mnoge druge obitelji kao i sredinu u kojoj žive.“ 55 

Kao i Crkva tako je i obitelj pozvana navješćivati „silna djela Onoga koji nas iz 
tame pozva u svoje divno svjetlo“ (1 Pt 2, 9). Crkva kao zajednica osluškuje Božju riječ, 
a obitelj je zajednica koja raste u slušanju Božje riječi. Božja riječ treba biti stalno 
nadahnuće u svim obiteljima kako bi mogli u potpunosti izgrađivati svoju obiteljsku 
zajednicu. Iz toga razloga svaka bi obitelj trebala imati Bibliju ili Novi Zavjet, koji treba 
svakodnevno čitati, jer Božja riječ budi poslušnost vjere kod kršćanskih obitelji. Redovito 
čitanje Božje riječi te osluškivanje njezine poruke unutar bračnog i obiteljskog života 
vodi prihvaćanju Božje riječi te ona postaje nadahnućem svjedočkog naviještanja. 56 Da 
bi mogla živjeti s Božjom riječju obitelj mora biti navjestiteljica radosne poruke spasenja. 
Svaki član obitelji, kao i obitelj u cjelini, a napose roditelji koji su prvi primjer djeci, 
moraju prvenstveno svjedočiti svojim osobnim primjerom, odnosno onim što jesu. 


54 Usp. Direktorij za obiteljski pastoral Crkve u Hrvatskoj, str. 46. 

55 Usp. Isto, str. 46. 

56 Svjedočko naviještanje očituje se kao dosljednost u svjedočenju bračne vjernosti i nerazrješivosti, u 
ljubavi prema životu, u zračenju radosti i ljubavi, u sigurnosti kršćanske nade, u savjesnom pristupu i u 
poletnom oduševljenju u profesionalnom životu - u solidarnosti kršćanskog života. Usp. FC, br. 52. 

4.2.2. Naviještanje vjere u obitelji kao katehetski izazov 


Svjedočki navještaj potreban je posebice obiteljima u krizi, rastavljenima, 
nezaposlenima, siromašnim obiteljima, obiteljima s djecom s poteškoćama u razvoju te 
djeci bez roditelja. 57 Svjedočki navještaj supružnika najviše se očituje u kršćanskom 
odgoju vlastite djece. Osnovna roditeljska karizma je karizma kršćanskog odgoja vlastite 
djece. Roditelji riječju i primjerom odgajaju svoju djecu za kršćanski život, pomažu im 
pri odabiru njihova zvanja, te su s radošću otvoreni i za crkveno zvanje svoje djece. 
Obiteljsko vjersko iskustvo i obiteljska kateheza prethode župnoj katehezi ali ju prate. 
Vjerski odgoj i kateheza djece imaju posebno značenje kada djeca dođu u mladenačku 
dob. U mladenačkoj dobi osobe dovode u pitanje sve pa tako i kršćanske vrijednosti, te 
im je iz tog razloga potrebna „čvrsta ruka“ roditeljskog primjera i odgoja. Roditelji 
posebice trebaju voditi računa o tome da djecu upisuju na vjeronauk te da potiču djecu na 
sudjelovanje u župnoj katehezi jer župna kateheza vjeronauk nadopunjuju obiteljsku 
katehezu. Dakako roditeljima u odgoju trebaju pomagati i crkvene i društvene ustanove, 
ali prvotnu odgovornost za odgoj svoje djece ipak imaju roditelji a nipošto župa, škola ili 
neka druga ustanova. Sve što kršćanski bračni parovi i roditelji čine u navjestiteljskom 
poslanju u obitelji, te za druge obitelji i društvo „ulazi u okvir čitave Crkve kao zajednice 
koja je evangelizirana i koja evangelizira“. 58 Hrana kršćanskog obiteljskog života je 
molitva, a vrhunac molitvenog života obitelji jest slavljenje nedjeljnoga euharistijskog 
otajstva. Naime, u euharistijskom daru ljubavi kršćanska obitelj nalazi temelj i dušu svoga 
zajedništva i poslanja. Obiteljsko zajedništvo posebno se očituje sudjelovanjem čitave 
obitelji na istoj nedjeljnoj euharistiji. Veliku važnost u obitelji imaju trenuci odvojeni za 
molitvu koja treba biti zajednička, i to muža i žene te roditelja i djece. Odgoj djece u vjeri 
nužno znači njihov odgoj za obiteljsku molitvu, koji se kreće u ozračju slušanja Božje 
riječi te ljubavi prema Bogu i bližnjemu. Obiteljska molitva mora biti prilagođena 
mogućnostima djece, te je važno njegovati određeni ritam molitve tijekom dana, no ono 
najvažnije jest to da sami roditelji moraju biti molitveni primjer svojoj djeci. Obitelj mora 
biti otvorena za zajedničku molitvu s drugim obiteljima kao i u župnoj zajednici. 59 


57 Usp. Direktorij za obiteljskipastoral Crkve u Hrvatskoj , str. 48. 
58 Usp. Isto, str. 48.-50. 

59 Usp. Isto, str. 50.-51. 

Ženidbeni savez ljubavi ima svoj izvor u trojstvenoj ljubavi i sakrament je Božje 
ljubavi prema čovjeku. Stoga je specifični doprinos kršćanske obitelji crkvenom i 
društvenom životu upravo ljubav. Kršćanska obitelj koju prožima ljubav, prihvaća, 
poštuje i služi svakomu čovjeku, promatrajući ga u njegovom osobnom dostojanstvu i 
dostojanstvu Sina Božjega. Svaka kršćanska obitelj treba služiti i pomagati čovjeku u 
njegovim potrebama, traženjima, padovima, osjećajima, odnosno u čitavom 
kompleksnom procesu njegova cjelokupnog rasta, sazrijevanja i oblikovanja osobnosti. 
Obitelj ima zadaću odgojiti ljude za ljubav i živjeti ljubav u odnosima s drugima, ne smije 
se zatvoriti u samu sebe, već ostati otvorena zajednica. Samo na taj način obitelj je 
sposobna služiti drugima, u Crkvi i izvan Crkve, jer je Božje spasenje usmjereno prema 
svakom čovjeku. Na poseban način kršćanski supružnici iskazuju ljubav posvojenjem 
djece bez roditelja, pružajući takvoj djeci ljubav i toplinu svoga doma. Nadalje, 
proročkim svjedočanstvom kršćanske obitelji iskazuju svoju solidarnu ljubav posebice 
prema drugim obiteljima u duhovnim i materijalnim potrebama. Kršćanska obitelj treba 
se isticati i po gostoprimstvu, što vidimo da nam nalaže i Sveto Pismo: „Pritječite upomoć 
svetima u nuždi, gajite gostoljubivost!“ (Rim 12, 13). Važno je istaknuti da obitelj treba 
imati poseban osjećaj i brigu za starije članove svoje obitelji. Starije osobe prvenstveno 
treba poštivati a nikako ih odvajati od obitelji, iako često možemo čuti daje život „triju 
generacija“ pod „istim krovom“ vrlo težak. No, uz određene žrtve i mnogo ljubavi, to je 
moguće. Naime, stariji obogaćuju čitavu obitelj svojom mudrošću i ljubavlju na 
duhovnom području. Svojim savjetima i životnim iskustvima mogu pružiti mladima 
drugačiji pogled na život i zreliju ljestvicu vrijednosti. Starije osobe mogu biti most 
zajedništva i razumijevanja među njezinim različitim članovima, a njegujući upravo to 
„zajedništvo naraštaja“ kršćanska se obitelj ostvaruje u svom bogatstvu čovječnosti, 
mudrosti i kršćanske ljubavi. 60 Zadaće kršćanskih supružnika i obitelji nisu lake, 
pogotovo u današnje vrijeme čudne moralne meteorologije, u ovo ekološki zagađeno 
vrijeme, u vrijeme energetski osiromašeno, idejno dezorijentirano-obitelji se tresu, lome, 
a mnoge se i potpuno ruše. Nije lako opstati u bujici protuobiteljskog javnog mišljenja i 
u svijetu koji potpomaže samouništenje obitelji. Stoga se svi kršćani trebaju boriti za spas 
zdravog doma i zdrave obitelji te zdrav obiteljski odgoj od kojega sve kreće. 61 


60 Usp. Direktorij za obiteljski pastoral Crkve u Hrvatskoj, str. 52.-54. 

61 Usp. G. GATTI, Katehetska zadaća obitelji u suvremenoj Crkvi , KSC, Zagreb, 1981., str. 1.-2. 

Međutim, odgoj djece uvijek je predstavljao složenu zadaću za roditelje. Djeca od 
njih s pravom očekuju da im pokažu pravi put u život. No, važno je istaknuti da se odgojna 
pravila ne mogu naučiti, njih čovjek mora doživljavati i proživljavati, te ih prenositi na 
druge. Odgojitelj prvenstveno mora imati veliku ljubav prema odgajaniku, razumijevanje 
za njegove poteškoće na putu izgradnje, odlučnost, ustrajnost, suzdržljivost i mnoge 
druge vrline. Sama problematika odgoja djeteta odvija se oko dva čvorišta: oko 
izgrađenih samih odgojitelja, te oko djeteta koje je predmet odgoja i koje treba postepeno 
ali sigurno voditi do potpune samostalnosti i zrelosti. Samo onaj odgojitelj koji se drži 
Božjih zapovijedi i nastoji dijete povesti do konačnog cilja, do Boga, ima valjan odgojni 
program. Taj Božji zakon po kojem se mora ravnati svaki odgojitelj, je dvostruk: prirodni 
i natprirodni. Iz tih zakona proizlaze svi ostali zakoni koji tvore jedan jedini zakon, zakon 
kršćanske ćudorednosti. Prirodni zakon je skup dužnosti koje nam propisuje zdrav razum 
u odnosu prema Bogu, nama samima i bližnjima. Bog je čovjeka obdario razumom i 
slobodno, voljom. Razum čovjeku govori: ovo smiješ, a ovo ne smiješ činiti, a volja to u 
praksi prihvaća ili ne prihvaća. Natprirodni zakon nam govori: „Ljubi Gospodina Boga 
svim srcem svojim i svom dušom svojom i svom mišlju svojom i svim silama svojim, a 
bližnjeg svoga kao samoga sebe.“ Sam Krist nam kaže daje u tim dvjema zapovijedima 
sadržan cijeli Božji zakon. Prirodni i natprirodni odgoj nisu dva odijeljena odgoja, 
prirodnom odgoju treba samo dodati natprirodne motive. Nije teško prijeći iz prirodnog 
na natprirodni odgoj. Dijete samo zna da ljubav prema roditeljima treba svjedočiti kako 
riječima, tako i djelima; te ga samo treba naučiti da što radi iz ljubavi prema roditeljima, 
radi iz ljubavi prema Bogu, svome nebeskome Ocu. Pravi odgoj djece ide za tim da Bog 
bude glavni pokretač njihovih misli, riječi, djela, želja, žrtava i svladavanja. Tek iz te 
ljubavi prema Bogu rodit će se ljubav prema bližnjima i prema njima samima. 62 


4.2.3. Kreposti kao načela odgoja i njihov utjecaj 

Kad se za nekoga kaže daje krepostan ili svet vrlo često se misli da nije baš kako 
treba, da je izvitoperen. Na degradaciju pojma kreposti utjecalo je više razloga, između 
ostalih je Kantova filozofija moralnosti, koja je isključivo naglašavala dužnosti, svijest, 
subjektivnost; zatim ekonomijsko-buržujski pojam kreposti, nastao u 18. i 19. stoljeću, 


62 Usp. J. GUSIĆ, Roditelji veliki graditelji, str. 12.-15. 

prema kojemu je krepost značila upravljanje kućom, ljubav prema radu, urednosti, 
štednji, točnosti, marljivosti, kao da su to u prvome redu moralna, čak i kršćanska 
svojstva. Čovjeku je danas potrebno više objektivnosti, razmišljanja, smisla za stvarnosti 
i životnu skromnost, a u svemu tome može pomoći prerečena i domišljata razboritost. 
Povrh svih kreposti je krepost ljubavi, koja je sveza savršenstva (Kol 3, 14) naročito kada 
se sve njezine kvalitete zajednički uzmu u obzir (1 Kor 13). Bez te ljubavi ne samo daje 
život u obitelji nemoguć nego je i ženidba bez nje besmislena. 63 

• Razboritost 

Razboritost je jedna od četiri stožerne kreposti. Ona odgojitelja traži da zrelo 
razmisli što namjerava učiniti prije svakog svog odgojnog čina. Odgojitelj se može 
posavjetovati i sa drugima, te također molitvom od Boga tražiti da ga prosvijetli i ukaže 
na pravi put. Grijesi protiv ove kreposti su nepromišljenost i nago donošenje odluka, što 
može dovesti do toga da djetetov odgoj uvelike strada. Mnogi roditelji se nažalost vode 
trenutnim raspoloženjem nego smirenim prosuđivanjem da bi zaključili što je u toj prilici 
za dijete bolje i potrebnije. Stoga, dijete brzo otkriva brzopletost roditelja, te zapovijedi 
koje roditelji neozbiljno izriču na taj način djeca neozbiljno primaju. Roditelji u ovakvim 
situacijama moraju biti oprezni, da bi dijete učili ozbiljnom shvaćanju života i dužnosti. 
Roditelji svojim promišljenim i ozbiljnim postupcima bude u djeci ozbiljnost pa s 
drukčijim raspoloženjem prihvaćaju njihove zapovijedi i zabrane. 64 

• Pravednost 

Pravednost je druga stožerna kreposti koja je također vrlo bitna u roditeljskom 
odgoju. Ova krepost upućuje čovjeka da svakom daje ono što mu pripada. Na ovoj 
kreposti se temelji sav društveni poredak i bitni je uvjet samog ljudskog društva. Kada 
govorimo o pravednosti u odnosu na djecu, moramo reći da i djeca kao ljudska bića imaju 
svoja prava koja nitko ne smije povrijediti. Djecu se treba poštovati, učiti ih vjerskom 
odgoju, pružiti im intelektualnu i ćudorednu pouku, od velike važnosti je roditeljska 
ljubav prema djeci, bitno je čuvati njihov život i zdravlje te ih zaštititi od lošeg utjecaja 
okoline. Roditelji svojoj djeci trebaju pružiti podjednaku brigu i ljubav. U njihovom 
odgoju ne smije biti privilegirane i zapostavljene djece, jer takav odnos šteti djeci u 


63 Usp. M. SRA K\Ć,Obiteljska krepost- strpljiva ljubav, u: Obnovljeni život, časopis za filozofiju i 
religijske znanosti, 44(1989.)6, str. 540.-541. 

64 Usp. J. GUSIĆ, Roditelji veliki graditelji, str. 17.-18. 

odgoju njihove osobnosti. U određenim okolnostima poput djetetove bolesti, velikog 
neuspjeha ili duševne krize, jasno da će tom djetetu trebati više pažnje i ljubavi od 
roditelja te u tim situacijama treba i ostalu djecu upozoriti na to i potaknuti ih da budu 
obazriviji prema svome bratu/sestri. Pravednost se također odnosi i na to da dijete ne 
smije biti samo ukoreno za prijestup nego i pohvaljeno za dobro djelo. I pohvala i 
priznanje trebaju biti umjereni, iz toga vidimo da i pravednost mora biti vođena 
razboritošću. 65 


• Umjerenost 

Ova krepost od neprocjenjive je važnosti za odgoj. Svaki odgojitelj ju treba 
posjedovati. Ova krepost uči čovjeka da vlada sobom i da osjetilne težnje obuzdava i 
podvrgava razumu i moralnom zakonu. Za odgoj djece vrlo je važno da roditelji ne 
popuštaju raznim osjetilnim sklonostima, bilo da se radi o jelu ili piću, pušenju, zabavi, 
sportu, ili stvarima bračne vjernosti ili nevjemosti. Inače će se djetetu s vremenom samo 
nametnuti pitanje; „kako moji roditelji mogu od mene tražiti da se u tom i tom svladam, 
kad se oni sami ne svladavaju? 14 Od djeteta se u tim situacijama traži veća moralna snaga 
nego od roditelja. Veliki problemi današnjice, koji su uzrokovali rasulo mnogih brakova 
i obitelji, se javljaju zbog roditelja koji su se odali alkoholu, bračnoj nevjeri, zbog roditelja 
koji trče za poslom i bogatstvom, a zanemaruju jedno drugo a time i svoju djecu i 
obiteljski život koji radije trebaju živjeti skromnije i po Božjem zakonu, nego u lakomosti 
za novcem pri tome uništavajući svoj i život svoje djece. 66 

• Duševna jakost 

Ova krepost čini čovjeka spremnim da svlada sve zapreke koje se nađu na putu 
njegovu dobru djelovanju i da se ničim ne da odvratiti od dobra. Odgojitelj da bi ustrajao 
na dobrome putu i da se ničim ne da zavesti, mora se dobro snalaziti u današnjim 
previranjima na svim područjima ljudskog djelovanja i pokušati izabrati ono najbolje u 
kulturnom, tehničkom, socijalnom, karitativnom ili u zabavnom području. Današnja 
mladež traži toliko toga, posežu za svačim, no odgojitelj ne smije pred svim tim 
zahtjevima zabraniti djeci da na svoj način proživljavaju svoju mladost. Dapače, on treba 
mirno uklanjati zapreke i tražiti od svega onoga što današnje vrijeme nudi mladeži 
plemenito i dobro. No, ako shvati da nešto škodi njegovoj djeci, neće se dati ničim slomiti 

65 Usp. J. GUSIĆ, Roditelji veliki graditelji, str. 18.-19. 

66 Usp. Isto, str. 19.-20. 

da im to dopusti. Veliku ulogu ovdje igra pristup djeci, ako pristupamo iskreno i srdačno 
možemo računati na to da ćemo uspjeti steći međusobno povjerenje bez kojeg nema 
pravog odgoja. Iskrenost i povjerenje također će nam pomoći da i kod djece sve više 
izgrađujemo krepost duševne jakosti. 67 

• Zdrav sud 

Odgojitelj mora imati zdrav sud tj. sud koji je slobodan od utjecaja strasti, od 
simpatije i antipatije, od osobnih probitaka, od obzira prema bilo kome. Zdrav sud mora 
biti prožet iskrenom ljubavlju prema djetetu i njegovu dobru. Odgojitelj mora znati voditi 
računa o temperamentu i raznim sklonostima, nadarenosti i zdravlju svakog djeteta. Mora 
znati jesu li reakcije kod djeteta brze ili spore, kako doživljava određene događaje, koliko 
je osjećajno, ima li jaku ili slabu volju, jeli otvoreno ili zatvoreno. Tek kada to spozna 
može od djeteta tražiti ovo ili ono. Mora biti odbačen svaki kalup u odgoju, jer on je smrt 
pravog odgoja. Zdrav sud od roditelja traži određeni napor i osobnu sređenost jer bez toga 
često dolazi do promašaja u odgoju. 68 

• Nesebičnost 

Kršćanski roditelj trebaju svoju djecu odgajati tako da sav njihov život bude 
usmjeren prema Bogu i vječnom spasu duše. Za takav odgoj je od izuzetne važnosti 
krepost nesebičnosti. Po ovoj kreposti roditelji su samo kao putokazi na životnim 
raskrižjima svoje djece i u tome svemu ne traže svoju korist, nego samo korist djece. Ovaj 
velikodušni postupak roditelja prema djeci ne isključuje četvrtu Božju zapovijed da djeca 
svoje roditelje također trebaju poštivati i ljubiti i pomagati im tijekom života, naročito u 
starosti. Ova nesebičnost poučava roditelje da svojoj djeci nikad ne pristupaju motivom 
da učine nešto njima za ljubav, nego isključivo da učine nešto iz ljubavi prema Bogu i 
radi spasa svoje duše. Ako tako odgajamo djecu ona će ostati vjerna Bogu i svojim 
roditeljima cijeli život. 69 


67 Usp. J. GUSIĆ, Roditelji veliki graditelji, str. 20.-22. 
68 Usp. Isto, str. 22. 

69 Usp. Isto, str. 22.-23. 

Strpljivost 




Lijepo je netko rekao: „Nije pravi odgojitelj onaj koji, nakon što je neku stvar 
ponovio devedeset i devet puta, ne zna tu istu stvar izreći i po stoti put, ali na način kao 
da govori o posve novoj stvari.“ 70 


70 J. GUSIĆ, Roditelji veliki graditelji, str. 24. 

5. ZNAČENJE KRŠĆANSKOG ODGOJA DANAS 


O kršćanskom odgoju djece progovorio je i papa Pio XII.: „Umjetnost odgajanja 
zapravo je umjetnost prilagođavanja. Treba se prilagoditi dobi, temperamentu, 
sposobnostima, potrebama i opravdanim težnjama onih koje odgajamo. Treba se 
prilagoditi svim okolnostima vremena i mjesta, prilagoditi se i ritmu općeg napretka 
čovječanstva. Ipak ono, što u ovom prilagođavanju karakterizira pravi kršćanski odgoj, 
sastoji se u tome da kršćanski odgoj stalno teži potpunom oblikovanju djeteta i mladog 
bića da bi od njega mogao stvoriti čovjeka, građanina, potpunog i uravnoteženog 
kršćanina. Veoma često se griješi na taj način što se vjerska pouka i vjerski odgoj 
ograničuje na određeno vrijeme, makar i s potpunim i pomnjivo raspoređenim 
programom. Međutim, pravi kršćanski odgoj zahtjeva mnogo više: on mora biti 
neprestana, trajna postupna djelatnost. On mora prodrijeti do dna duše. Kršćanski se, 
dakle, odgoj sastoji u privikavanju da se stvari promatraju u svjetlu velike božanske istine. 
Bez tog svjetla stvari se ne mogu pravo upoznati. No, taj odgoj ne bi bio potpun kad bi 
njegov uspjeh bio ograničen samo na osobno fizičko i moralno, vremenito i vječno dobro 
same djece. On mora oblikovati i osposobiti djecu da svojim djelovanjem mogu utjecati 
na svoje doba i na svoju generaciju - pa i na buduća pokoljenja - tako da prođu svijetom 
ostavljajući budućim naraštajima bolji, ugodniji i ljepši život od onoga koji su oni našli“ 
(Pijo XII., 6. 5. 1952.). 71 

Svi kršćani imaju pravo na kršćanski odgoj koji ide za tim da kršćani, dok 
postepeno ulaze u spoznaju misterija spasenja, postaju svakim danom sve svjesniji dara 
vjere kojeg su primili. Kršćani se trebaju naučiti u duhu i istini klanjati Bogu, prvenstveno 
u liturgijskom činu a zatim i u oblikovanju svog života u pravdi i istinskoj svetosti. Na taj 
način se izgrađuju u savršenog čovjeka, do dobi Kristove punine, i pomažu u izgradnji 
Mističnog Tijela. Kršćani također trebaju svjedočiti nadu koja je u njima, pomagati 
kršćanski preporod svijeta i služiti dobru čitavog društva. Stoga ovaj Sabor povjerava 
pastirima vjernika veoma odgovornu dužnost da sve učine kako bi se tim kršćanskim 
odgojem obogatili svi vjernici, a napose mladi, koji su nada Crkve. 72 


71 J. GUSIĆ, Roditelji veliki graditelji, str. 15.-16. 
72 Usp. GS. br. 2. 

5.1. Razumijevanje kršćanskog odgoja kroz prizmu Gaudium et spesa i 

drugih postkoncilskih misli 

Roditelji djeci daruju život, te imaju vrlo tešku odgovornost i obvezu odgojiti ih. 
Odgojna uloga roditelja je takve važnosti, da se teško može zamijeniti. Roditelji trebaju 
stvoriti obiteljski ambijent koji će biti prožet ljubavlju i odanošću prema Bogu i koji će 
pogodovati osobnom i društvenom razvoju djece. Kršćanske obitelji trebaju odgajati 
djecu od najranije mladosti po vjeri, koju su primila na krštenju, da spoznaju Boga i ljube 
svoje bližnje. Obitelj je ta u kojoj djeca stječu prva iskustva o zdravoj ljudskoj zajednici 
i o Crkvi, po obitelji postepeno ulaze u ljudsku zajednicu i u Božji narod. Stoga Sabor 
poziva roditelje na odgovornost i ozbiljnost u svojoj zadaći jer prava kršćanska obitelj 
ima važno značenje za život i napredak Božjeg naroda. 73 

Kao što je već rečeno, zadaća odgoja prvenstveno spada na roditelje, no potrebna 
je pomoć cijelog društva. Sabor nadalje govori i o ulozi države tj. o njezinim dužnostima 
i pravima, ukoliko na nju spada da se brine za zajedničko vremenito dobro. Država na 
razne načine treba promicati odgoj mladeži: treba štititi dužnosti i prava roditelja i onih 
koji imaju udio u odgoju te da im pruža pomoć; da prema principu supsidijarnosti, u 
slučaju da inicijative roditelja i drugih zajednica nisu dostatne, uzme u vlastite ruke stvar 
odgoja, pri tome poštujući želje roditelja; i ukoliko to zahtijeva opće dobro, da osniva 
vlastite škole i institute. 74 

Sabor govori i o ulozi Crkve u odgoju. Crkvi se mora priznati pravo na odgoj a 
Njezin zadatak je da svim ljudima naviješta put spasenja, da vjernicima priopćuje Kristov 
život i da trajno vodi brigu o tome da dođu do punine tog života. Crkva je dužna pružiti 
odgoj po kojem će čitav ljudski život bit prožet Kristovim duhom. Ona mora pomoći svim 
ljudima za izgradnju potpune ljudske osobe, za dobrobit ljudskog društva i za izgradnju 
humanijeg svijeta. 75 


73 Usp. GS. br. 3. 
74 Usp. GS. br. 3. 
75 Usp. GS. br. 3. 

5.2. Značenje škole i vrtića - grupnodinamički procesi i izgradnja zajedništva 

u vjerskom odgoju i katehezi 

"Olovka ne zna što treba napisati. Kist ne zna što treba naslikati. Čovjek kojega Bog 
pozove da učini nešto za Crkvu često ne zna što treba činiti. Jer i čovjek je poput 
instrumenta. A instrumenti koje Bog izabire uvijek su maleni i slabi. Ali kad je instrument 
u Božjim rukama, On ga oblikuje tisućama i tisućama raznih tonova. I tako uspješno 
obavlja posao koji donosi plod. Gospodine, učini me instrumentom u svojoj ruci jer Ti si 
sve a ja ništa. " 76 

Chiara Lubich 

Primjena znanja iz područja socijalne i grupne psihologije ušla je u vjeronauk i 
katehezu (osobito katehezu mladih) još sedamdesetih godina prošloga stoljeća. 
Vjeroučitelji i katehete koji su imali priliku proći tečajeve grupne dinamike različitih 
psiholoških usmjerenja već su tada u školskim razredima i skupinama mladih počeli 
primjenjivati vježbe za pojačavanje međusobnih odnosa, razotkrivanje sukoba društveno- 
emotivne naravi i poboljšanje emocionalnog ozračja unutar skupine. Posao odgojitelja u 
vjeri nije psihoterapija niti grupna terapija, već nastojanje oko promicanja što boljih 
međusobnih odnosa u skupini, uključujući pritom i znanja i vještine iz područja socijalne 
psihologije i psihologije skupine. U tom smislu treba naglasiti sljedeće: 77 

a) da konstruktivnim vj ežbama treba dati prednost pred vj ežbama koj e pogoduju 
traženju i otkrivanju osobnih i grupnih psiholoških mehanizama, a međusobne 
odnose treba poboljšavati i produbljivati konstruktivnim zadacima i vježbama 
koje potiču izvršavanje postavljenih zadaća i modifikaciju ponašanja; 

b) da u nastavi vjeronauka i na katehetskim susretima vjeroučitelj/kateheta treba 
stvoriti takvo ozračje da sudionici mogu slobodno reći kako se osjećaju, da 
mogu izreći svoje poteškoće, pa i glede možda pretežno monološkog ili 
frontalnog oblika nastave i kateheze, da mogu upozoriti na nelagodu ako 
doživljavaju da se od njih traži ili očekuje previše, na eventualnu opterećenost 
zbog postojanja osobnih razračunavanja, dvoličnosti, obrambenih 


76 http://www. katehetski-nadbiskupiia-split.net/zanimliivi-tekstovi/vieronauk-instrument-u-bozioi-mci/ 

(12.03.2018.) 

11 A. T. FIL1P0V1Ć, Vjerski odgoj i komunitarno-socijalni odgoj. Neki suvremeni izazovi, nastojanja i 
poteškoće, str. 120. 

mehanizama, predrasuda ili nastupa u afektu, da smiju signalizirati zasićenost 
ako diskusija postane čisto teoretiziranje ili konformističko prilagođavanje 
bez nutarnjeg prihvaćanja. Mogućnost da se izreknu vlastite poteškoće i da se 
razgovara o njima učinivši ih tako predmetom nastave već pridonosi 
socijalnom učenju i emotivnom rasterećenju nastavne situacije koje 
omogućuje učinkovitiji rad. 


5.2.1. Vjera i odgojno-obrazovno poslanje škole 

Dobra škola uči djecu razne govorne igre za shvaćanje očaravajuće, a istodobno i 
složene stvarnosti koja ih okružuje: s jezičnoga, matematičkoga, geografskoga, 
književnoga, znanstvenoga i drugih gledišta. U školskom se vjeronauku propituje 
religiozna dimenzija stvarnosti. Prema tome, na temelju nekadašnjih i današnjih 
religijskih i nereligijskih komunikacijskih oblika djeca uče zapažati egzistencijalna 
pitanja, prosuđivati ih i na njih odgovarati. Ta ‘dosadna pitanja’ o podrijetlu, temeljnom 
razlogu i usmjerenju života uvijek se vraćaju i izranjaju na različite načine. 78 Religijskom 
obrazovanju danas su potrebni čvrsti temelji. Stav o vjeronauku u školi kao o prostoru 
»ispraznog pričanja« ili kao o »veselom školskom predmetu« s privlačnim poticajima za 
razgovor ali bez objektivnog znanja o složenim i heterogenim religijskim pojavama i bez 
uvjerljivosti vjeroučitelja - više nije prihvatljiv. U dobrom vjeronauku u školi i istina ima 
svoja prava: vjeronauk ne smije postati »rezervat« koji učenika čini slijepim za religijsku 
raznolikost i nezainteresiranost ili ga pak upućuje na »prijateljska i neprisilna normativna 
iščekivanja, koja ni društvo a ni većina roditelja (više) ne prakticira«. Vjeronauk u školi 
ne smije postati neki dosadan predmet. Stoga valja pripraviti informacije, drugim 
riječima, valja ih predstaviti, pomoću izabranih nastavnih materijala o konkretnim, 
religioznim ljudima i njihovim životnim okruženjima, stvarnim ili virtualnim, a ne samo 
posredstvom nastavnika. Oni tvore kon kr etan pristup posebnom religioznom ili 
nereligioznom stajalištu. Svojim svjedočenjem - svojom življenom vjerom - takvi ljudi 
predstavljaju svoj vlastiti pristup, življenu vjeru. Djeca i mladi tako dobivaju mogućnost 
pritom postavljati pitanja i otkrivati kako takvi primjeri i uzori mogu usmjeravati njihov 
vlastiti životni projekt. Oni tako upoznaju različite perspektive za određena životna 


78 Usp. B. ROEBBEN, Religija, škola i društvo. Elementi za nužne inovacije u izobrazbi vjeroučitelja u 
Europi, u: Kateheza, 34(2012.)2, str. 134. 

pitanja koja svaki čovjek sebi postavlja. Sučeljavanje s tim perspektivama obnavlja 
spremnost da se sama po sebi postavljaju pitanja: »Sto je to što te religiozne ljude (koji 
ovdje stvarno postoje ili su prikazani riječju i slikom) oduševljava? Što su to oni vidjeli, 
a ja još do danas nisam vidio?« Usred toga kreativnog obrazovnog procesa u kojemu je 
sve više pitanja o ljudskom postojanju, na spominjanje i detaljno prikazivanje tih 
raznolikih stavova, bili oni religiozni ili ne, mladi se osjećaju potaknuti iznova istražiti 
sami sebe i svoje podrijetlo, ozbiljno pristupiti samima sebi i svojoj budućnosti. 79 

Prisutnost Crkve na području škola očituje se posebno u katoličkoj školi. Ona na 
jednak način teži kulturnom obrazovanju i ljudskom razvoju mladeži kao i druge škole. 
Njezina specifičnost je u zadatku da stvori ambijent koji će biti prožet duhom evanđeoske 
slobode. Ona pomaže mladima da u izgradnji svoje osobnosti rastu u duhu novoga 
stvorenja, što su postali po sakramentu krštenja. 80 Konačno, usmjerava cijelu ljudsku 
kulturu prema poruci spasenja. Katolička škola, otvarajući se zahtjevima novog vremena, 
odgaja svoje učenike za uspješno promicanje dobra zemaljske zajednice te ih u isto 
vrijeme pripravlja za službu širenja Božjeg Kraljevstva, da bi živeći uzornim životom 
postali kao spasonosni kvasac ljudskog društva. 81 

Budući da katolička škola ne može toliko pridonijeti izvršenju misije Božjeg 
naroda i koristiti dijalogu između Crkve i ljudske zajednice za njihovo obostrano dobro; 
radi toga Sabor ponovno ističe da Crkva ima pravo osnivati škole i njima upravljati. 82 

Sabor dodaje kako i sami učitelji moraju biti svjesni da o njima, u velikoj mjeri, 
ovisi koliko će katolička škola ostvariti svoje planove. Učitelji iz tog razloga moraju steći 
kako svjetovno tako i vjersko znanje, također moraju raspolagati odgojnim metodama 
suvremene pedagogike. Učitelji naročito moraju surađivati s roditeljima te zajedno s 
njima u cjelokupnom odgoju voditi brigu o razlici spolova i o vlastitom cilju pojedinog 
spola u obitelji i društvu, kako to određuje božanska providnost. Sabor ističe daje služba 
učitelja pravi apostolat, koji je u današnje vrijeme vrlo potreban te predstavlja pravo 
služenje društvu. Sveti Sabor naglašava da bi roditelji trebali svoju djecu dati na odgoj u 


79 Usp. B. ROEBBEN, Religija, škola i društvo. Elementi za nužne inovacije u izobrazbi vjeroučitelja u 
Europi , str. 137. 

80 Usp. GS. br. 8. 

81 Usp. GS. br. 8. 

82 Usp. GS. br. 8. 

katoličke škole, koje trebaju uzdržavati prema svojim silama i s njima surađivati na dobro 
svoje djece. 83 

Naposljetku, Sveti Sabor ozbiljno potiče mlade ljude da budu svjesni velikog 
značenja odgojne službe te da ju budu spremni preuzeti, posebice u onim krajevima u 
kojima je ona u krizi zbog nedostatka učitelja. 

Autori Pero Aračić i Ivo Džinić 84 ističu da je vidljivo je kako je u Crkvi nužna 
svjesna odgovornost u komunikaciji, zatim osobna svjedočka dimenzija vjere. Crkva, 
crkvena zajednica, članovi župne zajednice, posebice osobe koje sudjeluju u vjerskoj 
pouci, trebali bi biti više »iskustveni prostor« vjere. Župna kateheza, kao i vjeronauk u 
školi, ne pružaju dovoljno kvalitetnu informaciju i fonnaciju u vjeri. Autori u svom 
istraživanju glede vjeronauka u školi i njegove vrijednosti, posebice koliko je vjeronauk 
(pozitivno ili negativno) utjecao na rast u vjeri, ukazuju da 43 % sugovornika nema 
pozitivno iskustvo ili nije redovito sudjelovalo na vjerskoj pouci. Kod vjeroučitelja 
(svećenik, časna sestra ili laik) koji je spremno i rado tijekom vjerske pouke dijalogizirao 
- iskustva su pozitivna. Negativna iskustva, posebice osobni nesporazumi, najčešće 
frontalni pristup tijekom pouke, stvorio je osjećaj da je vjeronauk u službi 
sakramentalizacije te je »stvorio strah« koji je poslije rezultirao distanciranjem od Crkve. 
U nekim slučajevima vjeronauk je okarakteriziran kao zabava bez sadržaja. 85 


83 Usp. GS. br. 8. 

84 Usp. P. ARAČIĆ, I. DŽINIĆ, Mladi roditelji o Bogu, Crkvi i odgoju, u: Diacovensia teološki prilozi, 
22(2014.)2, Đakovo, 2013., str. 272. 

85 Usp. P. ARAČIĆ, I. DŽINIĆ, Mladi roditelji o Bogu, Crkvi i odgoju, str. 272. 

5.2.2. Važnost predškolskog odgoja - vrtići 


"Sve što trebam znati o tome kako valja živjeti, što činiti i kakav biti, naučio sam još u 
vrtiću. Mudrost me nije čekala na vrhu planine, na kraju dugog uspona školovanja nego 
se krila u pješčaniku dječjeg igrališta. m 

Osim roditelja izuzetno važnu ulogu u odgoju djece, posebice u urbanim 
sredinama te u slučajevima kad su roditelji zaposleni, imaju odgojno-obrazovne ustanove, 
posebice vrtići. Upravo je zato, napominje B. Petrović-Sočo, izuzetno važno da roditelji 
i institucija usko surađuju te da se međusobno nadopunjuju u ispunjavanju dječjih potreba 
te u ostvarivanju njihovih prava. Svi smo zajedno odgovorni za formiranje novih članova 
obitelji i društva pa svako prebacivanje odgovornosti za neuspjeh u odgoju s roditelja na 
odgojno-obrazovnu instituciju ili obrnuto, s institucije na obitelj, može pogoršati, a ne 
riješiti odgojne probleme.“Najkvalitetniji vrtići otvaraju se prema roditeljima i prihvaćaju 
ih kao partnere u zajedničkom odgojno-obrazovnom djelovanju na dijete, koji zajednički 
odgovorno kreiraju i procjenjuju uspješnost odgojno-obrazovnih programa i nastupaju u 
političkim i građanskim forumima u obrani dječjih prava. Tako to rade u demokratski 
zrelom društvu, u kojem je osim partnerstva razvijen i čitav sustav drugih potpora poput 
djelovanja različitih građanskih udruga na donošenje bitnih političkih odluka koje zadiru 
u dobrobit djeteta, volontiranja u odgojno-obrazovnim ustanovama, međugeneracijskog 
povezivanja i drugo.“ Iako zbog tradicijskog odgoja mnogi i dalje zaziru od skrbi za djecu 
u jaslicama, inzistirajući na naslijeđenim uvjerenjima da djecu treba odgajati majka, a ne 
institucija, Petrović-Sočo smatra da i društvo vršnjaka, čak i u dobi od godine dana pa 
naviše, ima pozitivan utjecaj na cjelokupan razvoj i odgoj djece. “Dobro je da dijete dio 
dana provede u društvu druge djece i odgojitelja, naravno pod uvjetom da je riječ o 
kvalitetnim jaslicama. Suvremeni način života to jednostavno podrazumijeva, a djeca su 
začuđujuće fleksibilna. I dalje ostaju emocionalno vezana za majku i ostale članove 
obitelji i istodobno prihvaćaju nove osobe, djecu i odgojitelje s kojima se igraju, druže, 
uče i zabavljaju se, u pravilu bez negativnih posljedica na kasniji socioemocionalni 
razvoj”, ističe profesorica koja obrazuje buduće kadrove za rad u jaslicama i vrtićima. 87 


86 http://www. katehetski-nadbiskupiia-split.net/zanimliivi-tekstovi/sve-sto-Uebam-znati-naucio-sam-ios-u- 

vrtiću/ . (24.01.2018.) 

87 http://www. katehetski-nadbiskupiia-split.net/odgoi/odgoi-diece-naitezi-posao-modernog-doba/ 

(24.01.2018.) 

Promišljajući o važnosti vrtića, odnosno o važnosti predškolskog odgoja za djecu, 
neophodno je spomenuti važnost koju javne predškolske ustanove trebaju pružati djeci 
po pitanju vjerskog odgoja. Vrativši se u povijesti, prije demokratskih promjena 
(1990.g.), roditelji koji su bili svjesniji vjernici, povjeravali su svoju djecu vrtićima časnih 
sestara (takvih vrtića je bilo vrlo malo i nisu imali pravni status). Jedan od razloga zašto 
su roditelji svoju djecu povjeravali tim vrtićima bio je svakako vjerski odgoj koji su ti 
vrtići pružah djeci. Treba spomenuti da su i roditelji čija su djeca boravila u javnim 
vrtićima, dovodili jednom tjedno djecu u prostore župne zajednice s ciljem da njihova 
djeca primaju vjerski odgoj i izvan obitelji. 88 

Na početku demokratskih promjena roditelji, potaknuti uvođenjem vjeronauka u 
osnovne i srednje škola, pokreću i pitanje uvođenja vjerskog odgoja u javne vrtiće. Ta 
inicijativa je prihvaćena i stavljena na dnevni red. Nakon javne rasprave donesen je 
Program vjerskog odgoja predškolske djece u izvanobiteljskini uvjetima, koji je kasnije 
dobio po prvi put i svoj pravni položaj. 89 Program vjerskog odgoja u izvanobiteljskim 
uvjetima ne samo da je poželjan i hvale vrijedan, nego je potreban da bi se odgovorilo 
zahtjevu vremena i da bi se što potpunije ostvario zadatak vjerskog odgoja predškolske 
dobi. 90 


Sama činjenica da roditelji, povjeravajući svaki dan svoje dijete ustanovi izvan 
obitelji (vrtiću), traže i vjerski odgoj znači njihovu brigu o cjelovitom odgoju svoga 
djeteta iz kojega neće biti isključena vjerska dimenzija jer je ona bitna odrednica ljudskog 
bića. Roditelji to potvrđuju izborom vjerskog odgoja za svoje dijete. Naime, nema 
cjelovitog odgoja bez vjerskog odgoja i to treba imati na umu svaki roditelj. Vjerski odgoj 
nadilazi odgoj u svakodnevnom, užem smislu. Radi se o usvajanju bitnih životnih 
vrijednosti, o sustavu osmišljavanja ljudskog življenja i osnovnoj kulturi ponašanja koja 
po svojoj naravi oblikuje čitavu osobu i njezino napredovanje u razvojnim fazama života. 
Dakako sve se to omogućuje tamo gdje se vjerski odgoj predškolske djece teorijski 
osmišljava i praktično kvalitetno ostvaruje. 91 


88 Usp. A. HOBLAJ, Položaj i perspektive vjerskog odgoja djece predškolske dobi u javnim predškolskim 
ustanovama, u: Zbornik radova. Pustite malene k meni, HBK, Zagreb, 1999., str. 11. 

89 Usp. Isto, str. 11.-12. 

90 Usp. V. SCHLOSSER, Vjerska dimenzija u godišnjem izvedbenom planu predškolskog odgoja i 
obrazovanja, u: Zbornik radova. Pustite malene k meni, HBK, Zagreb, 1999., str. 57. 

91 Usp. A. HOBLAJ, Položaj i perspektive vjerskog odgoja djece predškolske dobi u javnim predškolskim 
ustanovama, str. 12.-13. 

Za kvalitetan vjerski odgoj neizostavni su i kvalitetni odgojitelji. Postavlja se 
pitanje, tko može biti odgojiteljem djece u vjeri u predškolskim ustanovama? Za koga 
možemo reći daje dostatno kvalificiran, da će dovoljno kvalitetno i kreativno ostvarivati 
povjereno mu poslanje? Koje se predispozicije, senzibilitet i nadarenosti traže od 
odgojitelja u vjeri djece predškolske dobi? Odgovor na ovo pitanje nalazimo u Ugovoru 
između Vlade Republike Hrvatske i Hrvatske biskupske konferencije o katoličkom 
vjeronauku u javnim školama i vjerskom odgoju u predškolskim ustanovama, kojim se 
određuje da vjerski odgoj u javnim predškolskim ustanovama mogu izvoditi: 92 

• Odgojitelji predškolske djece, pod uvjetom da uz stručnu spremu imaju i 
dostatnu teološku-katehetsku, psihološko-pedagošku i didaktičko- 
metodičku spremu u vjerskom odgoju; 

• Diplomirani teolozi odnosno vjeroučitelji s ekvivalentnom visokom 
teološkom stručnom spremom, diplomirani katehete tj. vjeroučitelji s 
ekvivalentnom visokom stručnom spremom iz religiozne pedagogije i 
katehetike, katehete kojima se diplomom ili ekvivalentnom ispravom 
priznaje srednja stručna sprema iz religiozne pegadogije i katehetike, ali 
uz uvjet da su svi spomenuti stručnjaci dostatno osposobljeni za vjerski 
odgoj djece predškolske dobi, o čemu ocjenu donosi dijecezanski biskup. 93 


5.3. Isus kao odgajatelj 

Budući daje čovjek i da govori ljudima imajući na umu važan i odlučujući cilj, 
Božje kraljevstvo i spasenje, Isus se nužno predstavlja kao jedan od odgajatelja. Drugim 
riječima, predstavlja se kao onaj koji oblikuje, udjeljuje profil, novu dušu osobi, pomoću 
odgojnog procesa, vođenja prema cilju koji mu je na srcu. Imao je obilježja odgajatelja 
koja je takvima i držao, a u kojima se susreće zajednički smisao povijesnog čovjeka, iako 
se vrše na različite načine. Čitajući evanđelja, pronalazimo sastavnice koje pripadaju 
odgojnoj zadaći, a koje će se ovdje izreći modernim izričajima: 94 


92 Usp. J. BARIČEVIĆ, Osposobljavanje odgojitelja i stručnih suradnika za vjerski odgoj djece u 
predškolskim ustanovama, u: Zbornik radova. Pustite malene k meni, HBK, Zagreb, 1999., str. 70. 
93 Usp. Isto, str. 71. 

94 Usp. C. BISSOLI, Isus odgajatelj, u: Kateheza, 33(2011.)4, str. 338. 

a) Prvo obilježje, odgoj nas ne upućuje na već postignuti cilj, nego na put koji treba 
prijeći prema tom cilju. Tako je bilo i za Isusa. Isusovo neprekidno hodanje u 
njegovoj zemlji postaje više od metafore. To je sakramentalni znak gorućeg 
poslanja - kako je on to sam rekao - da bi spasio ono stoje izgubljeno (Lk 12,49). 
Ništa nije bilo unaprijed određeno, osim Očeve ljubavi i zapovijedi daje očituje. 

b) Drugo obilježje Isusova odgojnog djelovanja očituje se u njegovu življenju 
izravnog osobnog odnosa s osobama u obliku susreta, pri čemu se nijedno čudo 
ne događa a da pri tom nisu uključeni Isus i druge osobe. Isus nikad nije bio neki 
osamljeni guru, nego čovjek, dapače čovjek koji se družio s pojedincima, 
siromašnima, društveno potisnutima i odbačenima. Isus je uvijek skrbio za 
pojedinca, premda je susretao mnoštva. 

c) Treće obilježje, Isus ne samo da prihvaća naslov učitelja (rabbi), nego osobno 
kaže daje on učitelj (Mt 23,8) i tako djeluje, u židovskom svijetu koji se osobito 
zanima za odgoj i podučavanje, a u koji unosi novost koja mu se priznaje - osobno 
izabire svoje učenike. Ne izabiru dakle učenici Isusa kao svoga učitelja. Naprotiv, 
Isus to čini prilično slobodno i samosvjesno. 

d) Četvrto obilježje, Isus se uvijek obraća slobodi pojedinih osoba tražeći slobodan 
odgovor. To potvrđuje poziv učenika (Mk 8,34), bogatog mladića (Mt 19,16-22) 

e) Peto obilježje, Isus to čini imajući na umu velik, transcendentalni, zahtjevan cilj 
(Mt 19,23-26; Mk 8, 34-38; Mt 6,45). 

f) Šesto obilježje, to se ne smije shvatiti kao prisila nego kao »lako breme«, koje je 
plod mira i radosti: »Naći će te spokoj dušama svojim« (Mt 11,28-30). 

g) Sedmo obilježje je tipični element odgojnog procesa koji nazivamo kazna, tj. 
pozitivna ili negativna provjera odgojnog procesa. Govoreći biblijskim 
rječnikom, zahvaljujući toj provjeri, nailazimo na rezultat koji se očituje kao 
dobar plod ili korov, s krajnjim rezultatima koji su potpuno oprečni i kod kojih je 
u pitanju vječna sudbina (Mt 10,32-33; 13,24-30). 

h) Osmo obilježje, pokazuje Isusov stil, koji je zasigurno sugestivan i privlačan. 
Očituje se kao ljubazna, potpuna i vjerna predanost. Danas se zove 
gostoljubivošću odnosno gostoljubivom svetošću (Ch. Theobald). 95 


95 Usp. C. BISSOLI, Isus odgajatelj, str. 339. 

5.4. Tumačenje kršćanskog odgoja u Familiaris consortio 


Crkva u službi obitelji 

Obitelj je u današnje vrijeme pogođena mnogostrukim i brzim promjenama 
društva i kulture. Mnoge obitelji, usprkos svemu, takav položaj žive vjerne vrednotama 
koje su temelj obitelji. S druge strane, pojedine obitelji pred raznim izazovima zapadnu u 
nesigurnost ili čak u sumnju s obzirom na pravi smisao i istinu o bračnom i obiteljskom 
životu. Također neke obitelji ne uspijevaju ostvariti svoja temeljna prava, suočavajući se 
s raznim nepravednim situacijama. 96 

Crkva je svjesna da su brak i obitelj jedno od najvećih dobara čovječanstva te nudi 
svoju pomoć onima koji poznaju vrednotu braka i obitelji i koji je nastoje vjerno živjeti. 
Crkva nudi pomoć onima koji su upali u tjeskobu i nesigurnost, ali usprkos tome traže 
istinu; također Crkva želi pomoći i onima koji zbog nepravde ne mogu u slobodi živjeti 
svoj obiteljski naum. Crkva nudi svoju službu svim ljudima koji su zabrinuti za sudbinu 
braka i obitelji. 97 

Znak zauzetosti Crkve za obitelj jest i posljednja biskupska sinoda koja je održana 
u Rimu 1980. godine. Naime, kršćanska obitelj je prva zajednica koja je pozvana 
naviještati Evanđelje ljudskoj osobi u razvoju te daju odgojem i katehezom dovede po 
pune ljudske i kršćanske zrelosti. 98 Sinoda se sa svojom tematikom povezuje i sa Sinodom 
koja je govorila o ministerijalnom svećenstvu i pravdi u suvremenom svijetu. Obitelj 
također i ovdje ima veliku ulogu da kao odgojna zajednica pomogne čovjeku spoznati 
svoj poziv te da postane odgovoran za ostvarenje pravednosti, tako da ga od samog 
početka oblikuje za međusobne odnose koji trebaju biti bogati pravednošću i ljubavlju. 99 

Crkva, koja zaista želi pomoći obiteljima i bračnim drugovima, da bi u potpunosti 
ispunila svoje služenje njima, mora se prvenstveno truditi upoznati prilike u kojima se 
danas ostvaruje brak i obitelj. Ta spoznaja je nezaobilazan zahtjev djela evangelizacije. 
Crkva mora donijeti svim obiteljima nepromjenjivo i uvijek novo Evanđelje Isusa Krista, 


96 Usp. IVAN PAVAO II „Familiaris consortio (u daljnjem tekstu FC), Apostolska pobudnica o zadaćama 
kršćanske obitelji u suvremenom svijetu , (Rim, 22. studenoga 1981.), Dokumenti 64, KS, Zagreb, 1997., 
br. 1. 

97 Usp. FC, br. 1. 

98 Usp. FC, br. 2. 

99 Usp. FC, br. 2. 

dok s druge strane i same obitelji su pozvane prihvatiti i živjeti Božji naum. 100 Naime, 
problem s kojim se često susreću muškarci i žene današnjice, koji iskreno traže ozbiljan 
odgovor na probleme svoga bračnog i obiteljskog života, jest taj što im se nerijetko nude 
zavodljivi pogledi i prijedlozi, ali koji istovremeno ugrožavaju istinu i dostojanstvo 
ljudske osobe. Ta ponuda je često podržavana moćnim i posvuda raširenim sustavom 
sredstava društvenog priopćavanja koja profinjeno uvode u opasnost slobodu i sposobnost 
objektivnog rasuđivanja. Mnogi se svjesni te opasnosti trude da istina pobjedi. Crkva kao 
takva pomaže svojim evanđeoskim rasuđivanjem i nudi svoj prinos u službi istine, 
slobode i dostojanstva svake osobe. 101 

Snagom svoga rasuđivanja Crkva nudi usmjerenje koje omogućuje da se ostvari 
sva istina te puno dostojanstvo braka i obitelji. To rasuđivanje je moguće zbog osjećaja 
vjere koji dolazi kao dar Duha svim vjernicima. Ono je djelo čitave Crkve i dolazi kao 
odgovornost svakome, a zajedničko djelovanje pridonosi boljem razumijevanju i 
ostvarenju Božje riječi. Stoga, Crkva evanđeosko rasuđivanje ne ostvaruje samo putem 
svojih pastira, nego i putem laika. Laici imaju posebnu zadaću da u svjetlu Krista tumače 
povijest svijeta, jer su oni pozvani da osvjetljuju i usmjeruju vremenitu stvarnost prema 
Božjem naumu. 102 Uloga pastira je pomagati i promicati osjećaj vjere u svim vjernicima 
i odgajati vjernike za sve zrelije evanđeosko rasuđivanje. Što se tiče vjerodostojnog 
evanđeoskog rasuđivanja važnu ulogu imaju kršćanski supružnici i roditelji, koji mogu i 
moraju dati svoj vlastiti prilog. Za to su osposobljeni svojim vlastitim darom, darom 
sakramenta ženidbe. 103 


5.5. Uzajamni odnos vjere i obitelji prema pobudnici 

Bog je ženidbu zamislio kao širu zajednicu obitelji. Kao što smo već spomenuli u 
prijašnjem tekstu, ženidba i bračna ljubav usmjerene su k rađanju i odgoju djece. Bračnim 
činom, supružnici postaju Božji suradnici u darivanju života drugoj osobi. Bračni 
drugovi, predanjem jedno drugome, daruju jedno stvarno novo biće, dijete, koje je odraz 
žive ljubavi i znak bračnog jedinstva. Samim time, bračni drugovi postaju roditelji i od 


100 Usp. FC. br. 4. 
101 Usp. FC. br. 4. 
102 Usp. FC. br. 5. 
103 Usp. FC. br. 5. 

Boga primaju dar odgovornosti za stvoreno biće. Oni svojom ljubavlju moraju svjedočiti 
samu Božju ljubav i biti primjer djeci. 104 


5.5.1. Zadaće kršćanske obitelji 

U naumu Boga Stvoritelja obitelj je pozvana ostvarivati određene zadaće tj. svoje 
poslanje. Zadaće koje je obitelj pozvana ispuniti proizlaze iz samoga njezina izvora i vrelo 
su njenog dinamičnog i egzistencijalnog razvitka. Ukoliko se obitelj želi istinski ostvariti 
i spoznati, prvenstveno se mora vratiti ,,početku“ Božjega stvarateljskog čina. Obitelj je 
prema Božjem naumu uspostavljena kao „prisna zajednica života i ljubavi“ i prema tome 
je dužna sve više postajati zajednica života i ljubavi. Možemo reći da je bit obitelji i 
njezina zadaća određena ljubavlju. Iz toga proizlazi zadaća obitelji, da čuva, objavljuje i 
priopćava ljubav. Obitelj ima zadaću stvarnog udioništva u Božjoj ljubavi prema 
ljudskome rodu i u ljubavi Krista Gospodina prema Crkvi. Prema tome možemo navesti, 
polazeći od ljubavi, četiri zadaće obitelji koje je donijela prošla Sinoda: 

• Stvaranje zajednica osoba; 

• Služenje životu; 

• Sudjelovanje u razvoju društva; 

• Sudjelovanje u životu i poslanju Crkve. 105 

5.5.2. Zajedništvo u obitelji 

Nadalje, obitelj jest zajednica osoba: bračnih drugova, roditelja, djece i rodbine. 
Prvotna zadaća obitelji jest vjerno živjeti to zajedništvo u trajnom promicanju istinite 
zajednice osoba. Izvor i konačni cilj njihovog zadatka jest ljubav, jer bez ljubavi obitelj 
ne može živjeti, rasti niti se usavršavati kao zajednica osoba. Čovjek kao takav ne može 
živjeti bez ljubavi, stoga je ljubav počelo svega. Ljubav u obitelji, između supružnika i 
između članova obitelji, prožeta je neprestanim unutrašnjim dinamizmom, koji vodi 
obitelj sve dubljem zajedništvu. 106 Prvo zajedništvo razvija se između bračnih drugova i 


104 Usp. FC. br. 14. 
105 Usp. FC. br. 17. 
106 Usp. FC. br. 18. 

na tom bračnom zajedništvu počivaju temelji na kojima se izgrađuje šire zajedništvo 
obitelji, roditelja i djece, braće i sestara, rođaka i drugih ukućana. 107 Kršćanska obitelj 
pozvana je iskusiti novo, izvorno zajedništvo koje potvrđuje i usavršuje prirodno i ljudsko 
življenje zajedništva. Obitelj je danas doživjela velike promjene. Diktatura relativizma i 
njezino relativiziranje temeljnih antropoloških vrjednota te sustavna marginalizacija 
božanskoga nauma o obitelji, ugrožava same temelje obitelji i njezine vrednote. 
Društvene, duhovne, etičke, kulturne i ekonomske krize najsnažnije se očituju upravo u 
obitelji. Krize shvaćanja, poimanja i življenja bračnoga, obiteljskoga života vrlo brzo 
zahvaćaju obitelj jer je obitelj kao temeljna jezgra društva i Crkve najizloženija 
promjenama. Gotovo svako desetljeće postmodernoga doba unosi velike promjene u 
shvaćanje, poimanje, posebice u bračni i obiteljski život. Za kvalitetni i sadržajni 
pastoralni plani program pastorala braka i obitelji Crkvi je potrebna realna slika 
obitelji. 108 

Temeljni zahtjev za izgradnju takvog zajedništva je odgojna razmjena između 
roditelja i djece. U toj odgojnoj razmjeni važno je istaknuti da svatko od njih i daje i 
prima. Djeca ljubavlju, poštovanjem i poslušnošću prema svojim roditeljima, doprinose 
na osobit način u izgradnji istinske ljudske i kršćanske obitelji. S druge strane, roditelji 
trebaju na ispravan način upotrebljavati svoj autoritet koji treba biti usmjeren ljudskom i 
kršćanskom dobru djece. Također imaju zadaću pomoći djeci da zaista zadobiju 
odgovornu slobodu, i ako ti isti roditelji očuvaju živu svijest o ,,daru“ koji oni neprestano 
primaju od svoje djece. 109 


5.6. Kršćanska slika žene i muškarca prema pobudnici 

Vezano uz našu temu, ne možemo ne spomenuti važnu ulogu žene u obitelji te 
njezina prava i zadaće. Sinoda je posvetila posebnu pozornost ženi, njezinim pravima i 
ulozi u društvu i obitelji. Naime, prvo treba reći da se žena ne razlikuje od muškarca u 
dostojanstvu, ona ima jednako dostojanstvo kao i muškarac. S druge strane, također ima 
jednaku odgovornost kao i njezin muž. Ta jednakost između muža i žene na poseban 


107 Usp. FC, br. 19. i 21. 

108 Usp. P. ARAČIĆ, I. DŽINIĆ, Mladi roditelji o Bogu, Crkvi i odgoju, str. 269. 
109 Usp. FC, br. 1. 

način se očituje u njihovu uzajamnu predanju te u predanju njih dvoje djeci; a to je 
svojstveno braku i obitelji. 110 


5.6.1. Prava i zadaće žene u kršćanstvu 

Bog je stvorio muškarca i ženu, obasipao ih je na jednak način dostojanstvom ali 
i neotuđivim pravima i odgovornostima, svojstvenim ljudskoj osobi. Bog na najuzvišeniji 
način očituje dostojanstvo žene time što sam uzima ljudsko tijelo od Djevice Marije kao 
uzor otkupljene žene. 111 

Kao što smo već spomenuli, ovaj dokument nam donosi i položaj žene u društvu. 
Vidimo da je na obiteljskom području vrlo raširena društvena i kulturalna predaja 
nastojala ženi pridržati samo ulogu majke i supruge, ne dajući ženi pristup u javne 
poslove, koji su bili pridržani samo muškarcima. No, kao što je rečeno, Bog je dao 
jednako dostojanstvo i odgovornost kako muškarcu, tako i ženi, i iz toga proizlazi 
potpuno opravdanje da žena ima pravo sudjelovati u javnim službama. S druge strane, 
ženi se treba javno priznati njezina majčinska i obiteljska uloga prema svim javnim 
poslovima i drugim zanimanjima. Sinoda želi osvijetliti značenje rada u kršćanskom 
životu i odrediti vezu koja postoji između rada i obitelji, te istaknuti nezamjenjivo 
značenje rada u kući i u odgoju djece. Iz tog razloga Crkva traži da svi priznaju 
nezamjenjivu vrijednost rada žene u kući. 112 

S obzirom da i žene imaju jednaka prava sudjelovati u javnim službama kao i 
muškarci, društvo se mora pobrinuti da supruge i majke ne budu prisiljene raditi izvan 
kuće te da njihove obitelji mogu dolično živjeti. Ljudi trebaju cijeniti ženu s punim 
poštovanjem njezina osobnog dostojanstva a društvo treba stvoriti uvijete prilagođene za 
rad u kući. 113 


U0 Usp. FC, br. 22. 
m Usp. FC, br. 22. 
U2 Usp. FC. br. 23. 
113 Usp. FC. br. 23. 

5.6.2. Prava i zadaće muškarca u kršćanstvu 


Nakon govora o ženi i njezinoj ulozi u obitelji i društvu, ovaj dokument nam 
donosi kratki govor o muškarcu i njegovoj ulozi supruga i oca. 

Muškarac kao i žena ima svoju ulogu unutar bračne i obiteljske zajednice, ulogu 
supruga i oca. Prava bračna ljubav zahtijeva da muž ima duboko poštovanje prema 
dostojanstvu svoje žene. Ljubav muža prema supruzi i djeci su prirodan put koji vodi 
ostvarenju njegova očinstva. Pogotovo gdje društveni i kulturni uvjeti mogu lako nagnati 
oca da se ne zalaže dovoljno za svoju obitelj ili da ne sudjeluje dovoljno u odgoju; iz tog 
razloga potrebno je osvijestiti društvo o važnosti uloge oca u obitelji, njegova uloga u 
obitelji i za obitelj je nezamjenjiva. Očeva odsutnost može izazvati razne psihološke i 
ćudoredne posljedice te velike poteškoće u obiteljskim odnosima, to isto možemo reći i 
za nasilno ponašanje oca koje također priječi razvoj zdravih obiteljskih odnosa. 114 

Nadalje, muž je dužan osigurati jedinstven razvoj svih članova obitelji, za 
ispunjenje te zadaće potrebno je da bude velikodušno odgovoran prema životu od samoga 
začeća. Neizostavan je i brižan odgojni napor koji dijeli sa svojom suprugom, rad koji 
učvršćuje jedinstvo i postojanost obitelji te svjedočanstvo odraslog kršćanskog života 
koje djelotvornije uvodi djecu u živo iskustvo Krista i Crkve. 115 

Nakon govora o ulozi oca i majke u obitelji, potrebno je spomenuti i prava djeteta. 
Kada govorimo o obitelji i njezinim članovima, posebnu pažnju treba posvetiti djetetu 
razvijajući duboko poštovanje prema njegovom osobnom dostojanstvu i uvažavajući 
njegova prava kojima se mora velikodušno služiti. To vrijedi za svako dijete, a napose 
ako je mlađe, bolesno ili hendikepirano. 116 


5.7. Crkva kao pratiteljica i učiteljica obitelji 


Crkva također ovdje ima vrlo bitnu ulogu, ona je pozvana da objavi svijetu 
Kristovu zapovijed koji je dijete postavio u središte kraljevstva Božjega te rekao da puste 
dječicu k njemu u kraljevstvo Božje. Djeca su radost, ona su budućnost, niti jedna zemlja, 


U4 Usp. FC, br. 25. 
U5 Usp. FC, br. 25. 
U6 Usp. FC, br. 26. 

nijedan politički sustav ne može sanjati o svojoj budućnosti bez novih naraštaja, koji od 
svojih roditelja preuzimaju baštinu vrednota i dužnosti kao i baštinu cijele ljudske 
obitelji . 117 

U obiteljskoj sredini, u uvjetima obiteljskog života, nastaje i razvija se naša 
savjest, a ona je "kao neki duševni organ koji neposredno reagira na ćudorednu kvalitetu 
određenog čina". Ona je mjerilo, kriterij prema kojem razlikujemo dobro i zlo. Uz njezinu 
pomoć orijentiramo se u carstvu moralnih vrijednosti. Obitelj je prva, draga, mila i za 
dijete jedino prihvatljiva i moguća životna zajednica. U njoj ono upoznaje svijet, u njoj 
stječe životna iskustva, u njoj uči razlikovati dobro od zla. Ona je životna škola njegovog 
moralna razvitka. Odnos prema ljudima životu uopće, odnos prema užoj i široj zajednici, 
domovini i čovječanstvu, prema radu i dužnostima, materijalnim i duhovnim 
vrijednostima, odnos prema ovozemaljskim dobrima i zagrobnom životu postupno se i 
neprimjetno, ali sustavno, čvrsto i snažno izgrađuje u obiteljskom životu . 118 

Roditelji trebaju brinuti za svoje dijete od samoga začeća, a zatim tijekom njegova 
djetinjstva i mladenaštva. Ljubav, poštovanje, prihvaćanje i jedinstveno služenje 
(odgojno, duhovno, materijalno, čuvstveno) prema svakome djetetu, mora biti 
raspoznatljiv znak kršćana, napose kršćanskih obitelji. Tako, dok djeca budu mogla rasti 
,,u mudrosti, dobi i milosti kod Boga i ljudi“, ona će dati svoj dragocjeni prilog izgradnji 
obiteljske zajednice i samome posvećenju roditelja . 119 

Kršćanski roditelji trebaju biti svjesni da im Gospodin povjerava rast jednog 
Božjeg djeteta, stoga poslanje odgajanja traži od kršćanskih roditelja da djeci pruže sve 
što je potrebno za postupno oblikovanje njihove osobnosti s kršćanskog i crkvenog 
gledišta. O odgoju nam govori i II. vatikanski sabor; koji jasno kaže da odgoj ne ide samo 
za tim da osigura zrelost ljudske osobe, nego da kršćani prije svega postaju svakim danom 
sve svjesniji dara vjere što su ga primili, te da se nauče u duhu i istini klanjati Bogu u 
liturgijskom činu i oblikovati svoj život po novom čovjeku u pravdi i istinskoj svetosti. 
Odgoj treba voditi izgradnji savršenog čovjeka, sve do Kristove punine i sudjelovanju u 
izgradnji Mističnog Tijela . 120 


ll7 Usp. FC, br. 26. 

118 A. VUKASO VIC, Obnova obitelji - temelj hrvatskog napretka , u: Revija za socijalnu politiku, 1(1994.)4, 
str. 368. 

119 Usp. FC, br. 1. 

120 Usp. FC, br. 39. 

Iako je obitelj prva, nije i jedina odgojna zajednica: sam zajedničarski, građanski 
i crkveni značaj čovjeka traži i potiče na sveobuhvatnije djelovanje, koje potiče na 
suradnju različitih odgojnih djelatnika. Prema tome zadaća kršćanske obitelji zauzima 
važno mjesto u samom pastoralu, te traži novi oblik suradnje između roditelja i kršćanskih 
zajednica. Dakako ulogu imaju i same katoličke škole koje trebaju posvetiti posebnu 
pažnju kako roditeljima učenika tako i oblikovanju savršene odgojne zajednice. Nadalje, 
roditeljima ne smije biti uskraćen izbor odgoja u skladu s njihovim vjerskim 
opredjeljenjem, dapače to pravo im mora biti zajamčeno. S druge strane, zadaća države i 
Crkve je pružiti obiteljima svu potrebnu pomoć kako bi mogle na ispravan način ispuniti 
svoje odgojne zadatke. Ta pomoć mora biti takva da nadomještava ono što nedostaje 
obitelji. Svakako škole trebaju imati na umu daje Bog roditelje postavio za prve i glavne 
odgojitelje djece te da je njihovo pravo kao takvo neotuđivo. S druge strane roditelji 
također moraju održavati srdačne odnose s nastavnicima i odgovornima za škole. 121 

Kršćanska obitelj je prva odgojna evangelizacijska zajednica. Jedno od temeljnih 
njezinih poslanja očituje se u tomu da bude, kao i Crkva, "mjesto gdje se Evanđelje 
prenosi i odakle ono zrači". Zato je smatraju, a često i nazivaju "domaćim svetištem", 
"kućnom Crkvom" ili"Crkvom u malom". '“Kršćanske obitelji tako i djeluju. U njima se 
prakticiraju i uče molitve, obavljaju sakramenti, održavaju vjerski obredi. Obitelji 
sudjeluju u liturgijskim slavljima kršćanske zajednice, poglavito u euharistijskom slavlju, 
one žive kršćanskim životom, njeguju ga i održavaju. Tako su naše kršćanske obitelji 
tijekom duge i mukotrpne hrvatske povijesti "bile istinski prenositelji evanđeoske poruke, 
čuvari kršćanske vjere i živa rasadišta kršćanskog života u našem narodu" tijekom trinaest 
stoljeća kršćanstva u Hrvata. Svojom religijskom funkcijom, svojim apostolatom, 
evangelizacijom i katehizacijom, obitelj čuva, njeguje i širi vjerske istine, religijsku 
kulturu i vrijednosti, ah se to njezino poslanje ne ograničava samo na religijsko. 
Religijska kultura je bitni sastavni dio kulture čovječanstva, vjerski odgoj komponenta 
odgoja uopće, a religijske vrijednosti dio su fonda općeljudskih vrijednosti. Djelujući u 
suglasju sa svojom religijskom funkcijom vjernici i obiteljske zajednice vrlo angažirano 
sudjeluju u društvenom životu, razvijaju moralne odnose, obogaćuju kulturu i duhovni 
život, afirmiraju i reafirmiraju vrijednosti. Stoga je društvena zajednica zainteresirana za 


121 Usp. FC. br. 40. 

122 A. VUKASOVIC, Obnova obitelj - temelj hrvatskog napretka , str. 368. 

učinkovitost religijske zadaće obitelji i logično bi bilo da sustavno pomaže takva 
obiteljska nastojanja. 123 


5.8. Odgojno poslanje i sakrament ženidbe 

Odgojno poslanje kršćanskih roditelja ukorijenjeno je u njihovu udioništvu na 
Božjem stvaralačkom djelu, a svoj izvor nalazi u sakramentu ženidbe, koji ih posvećuje 
za istinski kršćanski odgoj djece. On ih obogaćuje darovima mudrosti, savjeta, snage i 
svim ostalim darovima Duha Svetoga kako bi mogli uspješno odgajati svoju djecu za 
ljudski i kršćanski život. Sakrament ženidbe uzdiže odgojno poslanje na dostojanstvo i 
poziv prave ,,službe“ Crkve u služenju izgradnji njezinih članova. Kršćanski roditelji 
trebaju biti svjesni svoga poslanja koje im je povjereno sakramentom ženidbe, da bi mogli 
s velikom ozbiljnošću i osjećajem odgovornosti pred Bogom izgraditi Crkvu u svojoj 
djeci, na što ih sam Bog poziva. Tako kršćanska obitelj, sabrana Riječju i sakramentom 
kao kućna Crkva, istodobno postaje, sveopća Crkva, majka i učiteljica. 124 Sinoda, 
govoreći o odgoju, ističe daje zadaća kršćanske obitelji prenositi i širiti Evanđelje tako 
da obiteljski život u cjelini postaje put vjere. Snagom tog poslanja odgajanja roditelji su 
prvi vjesnici Evanđelja svojoj djeci i svjedočanstvom svoga života daju primjer djeci. 
Roditelji imaju zadaću moliti s djecom, čitati s njima Božju riječ i ucjepljivati ih 
kršćanskom inicijacijom u samo Kristovo Tijelo, kako euharistijsko tako i u crkveno, te 
na taj način postaju roditelji u punini, jer rađaju ne samo tjelesni život već i duhovni. 125 

Stvoritelj svega ustanovio je bračnu zajednicu kao izvor i temelj ljudskog društva; 
prema tome obitelj je prva i životna zajednica društva. Obitelj ima značajnu ulogu u 
društvu, ona je njegov temelj i neprestano mu služi. U obitelji se rađaju građani koji u 
njoj uče i stječu prva znanja društvenih kreposti, koje su duša života i razvoja društva. 
Istinsko zajedništvo u obitelji, koje mora obilježavati svakodnevni život obitelji, jest prvi 
i osnovni prilog obitelji društvu. Naime, obitelj je najdjelotvornije sredstvo za 
očovječenje i uosobljenje društva. Obitelj na dubok način sudjeluje u izgradnji svijeta 
omogućujući uistinu čovječan život, osobito čuvajući i prenoseći kreposti i ,,vrednote“. 126 


123 Usp. A. VUKASOVIĆ, Obnova obitelji - temelj hrvatskoe napretka , str. 368. 
124 Usp. FC. br. 39. 

125 Usp. FC. br. 39. 

126 Usp. FC. br. 42.-43. 

II. Vatikanski sabor također jasno ističe daje obitelj mjesto susreta različitih naraštaja 
koji se međusobno pomažu u stjecanju životne mudrosti i usklađivanja osobnih prava s 
drugim zahtjevima društvenog života. 127 

Kao što smo već spomenuh, obitelj je prema Božjem naumu osnovna stanica 
društva i kao takva ima prava i dužnosti što su prije svih prava države, stoga obitelj često 
postaje žrtvom društva. Iz tog razloga Crkva staje u obranu prava obitelji protiv 
nepodnošljivih zloupotreba društva i države. Iz ovoga su proizašla temeljna prava obitelji: 

• pravo svakog čovjeka, posebice siromašnih, na osnivanje obitelji i na uzdržavanje 
prikladnim sredstvima; 

• pravo da vrši svoje poslanje s obzirom na prenošenje života i odgoj djece; 

• pravo na intimnost bračnog i obiteljskog života; 

• pravo na postojanost bračne veze i ustanove ženidbe; 

• pravo da vjeruje, ispovijeda i širi svoju vjeru; 

• pravo da odgaja svoju djecu u skladu s vlastitim predajama, vjerskim i kulturnim 
vrednotama, i to nužnim sredstvima i ustanovama; 

• pravo na fizičku, društvenu, gospodarsku, političku sigurnost, osobito za bolesne 
i siromašne; 

• pravo na stan koji će biti prikladan za obiteljski život; 

• pravo izražavanja i predstavništva pred javnim vlastima; 

• pravo na osnivanja udruženja s ostalim obiteljima i ustanovama da bi prikladno 
ispunile svoju zadaću; 

• pravo da prikladnim ustanovama i zakonodavstvom zaštiti maloljetne od droge, 
alkoholizma, itd.; 

• pravo na časnu zabavu koja promiče i obiteljske vrednote; 

• nadalje, pravo starijih osoba na dostojan život i smrt; 

Sveta stolica pobrinut će se da produbi te sugestije i izradit će „povelju prava obitelji 44 . 128 

Kršćanska obitelj kako je pozvana na sudjelovanje u društvenom životu, isto tako 
je pozvana sudjelovati u životu i poslanju Crkve, stavljajući sebe samu u službu Crkve i 
društva svojim bićem i djelovanjem, kao prisna zajednica života i ljubavi. Sudjelovanje 


127 Usp. FC, br. 43. 
128 Usp. FC, br. 46. 

obitelji u poslanju Crkve mora se ostvarivati zajedničarski: supruzi zajedno kao bračni 
par, roditelji i djeca kao obitelj moraju živjeti svoje služenje Crkvi i svijetu, te oni u vjeri 
moraju biti „jedno srce i jedna duša“. A ljubav i život predstavljaju središnju točku 
spasenjskog poslanja kršćanske obitelji u Crkvi i za Crkvu. 129 Time što kršćanska obitelj 
sudjeluje u životu i poslanju Crkve, ona živi svoju proročku ulogu prihvaćajući i 
navješćujući Božju riječ i stoga ona postaje zajednica koja vjeruje i evangelizira. Od 
kršćanske obitelji traži se poslušnost vjere i prihvaćanje riječi Gospodnje. Otkrivanje 
Božjeg nauma i poslušnost njemu moraju se istodobno ostvarivati u bračnoj i obiteljskoj 
zajednici, putem ljudskog doživljavanja ljubavi življenje u Kristovu Duhu između 
supruga i između roditelja i djece. Stoga je potrebno da, poput velike Crkve, i mala kućna 
Crkva bude trajno evangelizirana: odatle proizlazi i njezina dužnost odgoja u vjeri. 130 

O spomenutoj temi govori nam i Pavao VI., koji kaže da obitelj mora biti prostor 
u koji se Evanđelje prenosi i odakle Evanđelje zrači. Prema tome u obitelji svi članovi 
evangeliziraju i svi su evangelizirani. Roditelji djeci prenose Evanđelje ali to isto 
Evanđelje mogu i od djece primiti. Takva obitelj postaje navjestiteljem Evanđelja 
mnogim drugim obiteljima i okolini u kojoj se nalaze. Iz svega ovoga možemo vidjeti da 
sama budućnost evangelizacije velikim dijelom ovisi o kućnoj Crkvi. 131 Obiteljska 
kateheza je izričito nužna napose u situacijama gdje protuvjersko zakonodavstvo želi 
spriječiti odgoj u vjeri, gdje je raširena nevjera ili se onemogućuje pravi vjerski rast, tada 
kućna Crkva ostaje jedinom sredinom u kojoj djeca i mladež mogu primiti istinsku 
katehezu. Možemo reći da je dakle služba evangelizacije kršćanskih roditelja izvorna i 
nezamjenjiva. Nadalje, obitelj mora oblikovati djecu za život tako da svakome omogući 
da u punini ispuni svoju dužnost prema pozivu koji je od Boga primio. Služba 
evangelizacije i kateheze koju moraju obavljati kršćanski roditelji mora pratiti život djece 
i u godinama njihovog mladenaštva jer oni tada često osporavaju i odbacuju kršćansku 
vjeru koju su primili u prvim godinama svoga života. Roditelji se moraju znati suočiti s 
raznim teškoćama na koje njihova služba evangelizacije nailazi čak i kada se radi o 
njihovoj vlastitoj djeci. 132 


129 Usp. FC, br. 50. 
130 Usp. FC, br. 51. 
131 Usp. FC, br. 52. 
132 Usp. FC, br. 52. 

Od velike važnosti je i obiteljska molitva koja mora biti zajednička molitva: 
zajednička molitva muža i žene, roditelja i djece. Osnovni sadržaj obiteljske molitve jest 
sam život obitelji. Nadalje, dostojanstvo i odgovornost kršćanske obitelji kao kućne 
Crkve mogu se živjeti jedino uz Božju pomoć, koja će joj biti udijeljena ako se poniznom 
i pouzdanom molitvom zaprosi. Kršćanski roditelji imaju dužnost da svoju djecu odgajaju 
u molitvi, da ih uvedu u postupno otkrivanje otajstva Boga i osobnog susreta s njime. 
Roditelji od najranije mladosti trebaju djecu odgajati po vjeri, koju su primila na krštenju, 
da Boga štuju a bližnjega da ljube. Ključni i nezamjenjivi element koji je potreban 
kršćanskim roditeljima u vjerskom odgoju djece jest konkretan primjer, to jest, živo 
svjedočanstvo roditelja. Moleći zajedno sa svojom djecom roditelji daju najbolji primjer 
svojoj djeci, prodiru duboko u srce svoje djece i u njemu ostavljaju trajne tragove. 133 


133 Usp. FC. br. 59.-60. 

ZAKLJUČAK 


Kvalitetno (svjesno, odgovorno, pozitivno) roditeljstvo započinje pravodobnom i 
svjesnom pripremom roditelja za začeće potomstva. Partnerski odnos roditelja s odgojno- 
obrazovnom ustanovom put je ka boljem i sveobuhvatni)'em spoznavanju uže i šire 
zajednice (društva) za koju priprema (odgaja) svoje dijete. Da bi međuljudski odnosi 
uspijevali, potreban je trud, potrebna je kultura odnosa, koja zahtijeva i vrijeme za 
samopromišljanje i zajedničko promišljanje. Potrebno je promišljanje, doživljavanje i 
praktično vježbanje socijalnog ponašanja. Pritom ipak valja imati na umu da će se i uza 
sav trud oko izgradnje kulture odnosa uvijek iznova događati iskustva neuspjeha koja nas 
upućuju na Božju milost, na to da ne možemo sve postići vlastitim snagama, iskustva koja 
nas čine poniznima, uče da tražimo oproštenje i da praštamo, jer bez praštanja nema 
uspjelog odnosa, nema uspjelog suživota. Zaključujemo da su nam potrebni odgojitelji- 
učitelji duhovnosti. Drugim riječima, potrebni su nam odgojitelji i učitelji koji su osobno 
doživjeli iskustvo vjere, odgojitelji i učitelji koji su svjedoci i koji mladim naraštajima 
nastoje pedagoški pomoći na njihovom putu osobnog i duhovnog rasta. Odgojitelj je 
istodobno na određeni način i duhovni učitelj, a duhovni učitelj ujedno njeguje i 
pedagoški stav. Ta bliska povezanost umnaža kakvoću pastorala mladih. 

Autori Aračić i Džinić u svom djelu 134 iznose temeljne spoznaje o kojima bi u 
pastoralu braka i obitelji trebalo voditi brigu, a do kojih su autori osluškujući, slušajući i 
analizirajući razgovor s mladim obiteljima došli. Prva je spoznaja daje svaka osoba u 
stalnom rastu i sazrijevanju, zatim da su bračni drugovi okosnica i temelj obitelji. Treća 
je spoznaja da svaki bračni par od crkvene zajednice želi više razumijevanja, povjerenja, 
poštovanja, »prostor« u kojem će biti prihvaćen te u kojem će se stvoriti uvjeti za njihov 
cjelokupni rast. Obitelj je temeljna stanica društva i Crkve, četvrta je spoznaja. Rad s 
obiteljima nije nacionalni interes, nego poziv i zadatak primljen od Boga, peta je temeljna 
spoznaja. Posljednja spoznaja za autore je trenutni san: dvije ili tri tisuće župnih 
zajednica, koje su otvorile prostore, ponudile programe, s ljubavlju pomažu u rastu i 
sazrijevanju te prate sve brakove i sve obitelji. 

»Religija je odgovor na posljednja čovjekova pitanja. Čim postanemo ravnodušni 
na naša posljednja odlučujuća pitanja, religija gubi svoje značenje i dolazi u krizu. Prva 


134 Usp. P. ARAČIĆ, I. DŽINIĆ, Mladi roditelji o Bogu, Crkvi i odgoju, str. 273. 

zadaća religijske filozofije je iznova otkriti pitanja na koja religija daje svojevrstan 
odgovor.« 135 Moglo bi se stoga dogoditi da teologija više ne bude prva znanost ili susret 
sa svijetom, nego posljednja. Upravo bi tada njezin doprinos bio neprocjenjivo vrijedan. 
Sveukupan vjeronaučni proces učenja - o, od i u - treba prema tome biti proveden u 
zajednici vjernika. Bez toga ne može postojati nikakvo javno religijsko obrazovanje u 
školi i u društvu. Valja dakle još mnogo toga učiniti: u školi, društvu i religiji. 


135 J. A. HESCHEL, Gott sucht den Menschen. Eine Philosophie des Judentums , 3 sv., Neukirchen- 
Vluyn., (Izvorno izdanje: God in Search of Man, 1955.), 1992., str. 3. 

